text:
Türkmenistan — BMGÖM: adam hukuklary ulgamyndaky hyzmatdaşlyk
Aşgabatda Birleşen Milletler Guramasynyň Aşgabatdaky Wekilhanasynda “2016—2020-nji ýyllarda Türkmenistanda adam hukuklary baradaky hereketleriň milli meýilnamasynyň” durmuşa geçirilmegine bagyşlanan “tegelek stoluň” başyndaky duşuşyk geçirildi. Oňa BMG-niň Ösüş maksatnamasynyň wekilleri, Türkmenistanyň adam hukuklary we halkara ynsanperwer hukuklary babatdaky halkara borçnamalarynyň ýerine ýetirilişini üpjün etmek baradaky Pudagara toparyň iş toparynyň agzalary gatnaşdylar.
Duşuşygyň dowamynda bellenilişi ýaly, türkmenistanlylaryň bähbidiniň goralmagyna, olaryň syýasy, ykdysady, durmuş, medeni-ynsanperwer hukuklarynyň we raýatlyk azatlyklarynyň üpjün edilmegine gönükdirilen demokratik özgertmeleri amala aşyrmak Türkmenistanyň hormatly Prezidentimiz Gurbanguly Berdimuhamedowyň ýolbaşçylygynda yzygiderli durmuşa geçirýän döwlet syýasatynyň ileri tutulýan ugurlarynyň biri bolup durýar. Birleşen Milletler Guramasynyň möhüm konwensiýalaryny, şol sanda adam hukuklary baradaky çözgütlerini tassyklap, ýurdumyz bu resminamalaryň durmuşa geçirilmegi boýunça anyk çäreleri amala aşyrýar.
Şunuň bilen baglylykda, döwlet Baştutanymyzyň ýörite Kararlary bilen “2016—2020-nji ýyllarda Türkmenistanda adam hukuklary baradaky hereketleriň milli meýilnamasy”, “2016—2018-nji ýyllarda Türkmenistanda adam söwdasyna garşy göreşmek boýunça hereketleriň milli meýilnamasy”, şeýle hem “2015—2020-nji ýyllarda Türkmenistanda gender deňeçerligini üpjün etmek boýunça hereketleriň milli meýilnamasy” tassyklandy we olar üstünlikli durmuşa geçirilýär. Geçen ýylda kabul edilen ýurdumyzyň Konstitusiýasynyň rejelenen görnüşine laýyklykda, adamlaryň we her bir raýatyň hukugynyň hem-de azatlygynyň döwlet goraglylygyna kepili üpjün etmek, olaryň döwlet häkimiýet guramalary, ýerli öz-özüňi dolandyryş guramalary we olaryň wezipeli adamlary tarapyndan ýerine ýetirilmegini hem-de oňa hormat goýulmagyny ýola goýmak maksady bilen, Türkmenistanda adam hukuklary boýunça ygtyýarly wekil bolup durýan Adalatçynyň wezipesi döredildi.
Şunuň bilen baglylykda, Pudagara toparyň alyp barýan işjeň çäresi barada aýdyldy. Milli kanunçylyk we hukuk ulanyş tejribesini halkara ynsanperwer hukugynyň kadalaryna laýyk getirmek bu düzümiň işiniň esasy ugry bolup durýar.
Duşuşyga gatnaşyjylar “2016—2020-nji ýyllarda Türkmenistanda adam hukuklary boýunça hereketleriň milli meýilnamasynyň” durmuşa geçirilişiniň netijelerine bilermenleriň aýdan tekliplerini we belliklerini, şeýle hem häzirki zamanyň talaplaryna we halkara ülňülerine laýyklykda oňa gözegçilik etmegiň ulgamy boýunça işläp taýýarlamalaryny ara alyp maslahatlaşdylar.
Şunuň bilen baglylykda, halkara guramalary, ilkinji nobatda bolsa BMG we onuň düzümleýin bölümleri bilen netijeli gatnaşyklaryň ýola goýulýandygy bellenildi. Şeýle hem duşuşyga gatnaşyjylar halkara bilermenleriniň gatnaşmagynda milli synlary, çykyşlary taýýarlamak hem-de adam hukuklaryny goramak babatda dünýä tejribesini öwrenmek meseleleri boýunça okuw maslahatlaryny, duşuşyklary we geňeşmeleri geçirmek işlerini dowam etmek barada aýtdylar.


c: text/html

text:
Müsüriñ arheologlary paýtagt Kairden 26. km uzakda ýerleşýän Dahşur sebitinde häzire çenli ylma mälim bolmadyk täze bir piramidanyñ galyndylaryny tapypdyr.
Piramidanyñ 13-nji Dinastiýanyñ döwründe salnandygy çak edilýär.
Tapylan galyndylar gaty gowy saklanypdyr. Müsüriñ gadymy baýlyklar baradaky ministrligi piramidanyñ has köp böleginiñ gazylyp ýüze çykarylmagy üçin, işleriñ dowam edýändigini bildirýär.
Tapylan galyndylar piramidanyñ içerki gurluşynyñ diñe sähelçe bir bölegini görkezýär. Arheologlar ol ýerde 15-17 santimetr göwrüminde ieroglif hatlar ýazylan mermer gabsalary hem tapypdyr.
Nobatdaky tapgyrda piramidanyñ eýesiniñ kimdigi we haýsy şalyga degişlidigi takyklanar.
Daşur sebitinde häzire çenli jemi 15 piramidanyñ bardygy äşgär edilipdir.

robotstxt: allowed

filter: keep


text:
Bagtly bolmak hakda...
1. Öz ýakynlaryňyzy söýüň. Öz söýýäniňize wagtyňyzyň köpüsini sarp ediň hem-de ýygy-ýygydan özüňizi bagtly saýyň!2. Öz söýýän käri...
Ýazylan wagty: 29 января 2013 Ýazan NEXTTM
56
Okalan sany: 8263 Jogaplar: 1
Ýazgyt...
Bir gün Pygamberimiziň huzuryna bir adam gelip, öz keç ykbalyndan nalapdyr. Hezreti Pygamber aleýhisselam ýylgyryp şeýle diýýär.Juda beýle däldir-le. Ç...
Ýazylan wagty: 25 января 2013 Ýazan NEXTTM
23
Okalan sany: 554 Jogaplar: 2
YLYM BARADA
أَسْتَعِذُ بِاللهِ: هُوَ اَالذِي بَعَث فِي الاُمِّيِّنَ رَسُولاً مِنْهُمْ يَتْلُوا عَلَيْهِمْ ايَاتِهِ وَ يُزَكِّيهِم وَ يُعَلِّمُهُم الْكِتَابَ وَالْحِكْمَـﺔَ وَ اِنْ كَانُوا مِنْ قَبْلُ لَفِي ضَلاَلٍ مُبِينَ* سورﺓ الجمعـﺔ ۲....
Ýazylan wagty: 18 января 2013 Ýazan GundogarNews
33
Okalan sany: 956 Jogaplar: 1
“Falanster” kitap dükany....
“Falanster” kitap dükany 2012-nji ýylda iň köp okalan kitaplaryň reýtingini geçirdi....
Ýazylan wagty: 18 января 2013 Ýazan Marala
13
Okalan sany: 2141 Jogaplar: 0
Neşe ýok – ahy ýok!
Adam ýagdaýa baha bereninde, başdan geçiren durmuşyna, öz töweregindäki gurşawa görä, baha bermäge ukyply bоlýar. Şоl nukdaý nazardan men şäheriň ...
Ýazylan wagty: 17 января 2013 Ýazan GundogarNews
55
Okalan sany: 3638 Jogaplar: 1
Gökdepe galasy ýa-da geçmişi ýatlap ...
Rus imperiýasy 1879-nji ýylda Türkmenlerden ýeňilendiklerini özlerine namys bilip, söweşlerde at gazanan general Skobelewe, güýçli goşun bilen türkmen to...
Ýazylan wagty: 11 января 2013 Ýazan Marala
84
Okalan sany: 6264 Jogaplar: 2
Gysga wagtda awtoulaglar köpelermi ýa-da telekeçiler ...
ABŞ-nyň Nýu-Ýork ştatynyň "Kalverton Executive Airpark" aeroportyna ýakynda bolan "Sendi" diýip atlandyrylan tüweleý netijesinde tebigy hadysalara uçran, siliň aşagynda galan o...
Ýazylan wagty: 11 января 2013 Ýazan NEXTTM
78
Okalan sany: 7049 Jogaplar: 1
Suw geçirmeýän “Xperia Z” telefony...
Las-Wegastda geçirilýän sergide myhmanlara tehnologiýanyň soňky gazananlarynyň netijeleri bolan enjamlary görkezýän 3 müň 100 stent açyldy. Bu açylan serge 8-nji ýanwardan 11-ne çenli dowam eder....
Ýazylan wagty: 10 января 2013 Ýazan Betman
52
Okalan sany: 3715 Jogaplar: 1
Üç joranyň arasyndaky Gybat.
Üç sany aýal gybata başlapdyrlar,olar biri-birine, öz ärine näme alandygy barada gürrüñ edipdirler.Birinjisi şeýle diýipdir:-Men ärime şeýle bir zat aldym jo...
Ýazylan wagty: 08 января 2013 Ýazan Betman
12
Okalan sany: 480 Jogaplar: 1
Түркменистаның раятлары үчин дашары юртлардакы иш шертлери «телекечиниң гөзи билен».
Мен инди 9 йыл бәри өзүмиң сөвда ишлерим билен багланышыклы Түркие, БАЭ, Хытай ялы дөвлетлере ызыгидерли гатнаярын. Шол юртлардан эгин-эшик хем-де халкымызың гүндеки сарп эдйән бейлеки харытларыны гетирип, ерли сөвда билен мешгулланян телекечилере пайлаярын. Юрдумыздакы телекечилери голдамага гөнүкдирилен дөвлет дереҗесиндәки канунларың мениң ялы үстүнликли телекечилериң көпелмегине, оларың телекечилик ишинде тәзе сепгитлере етмегине себәп боляндыгына аңры яны билен дүшүнендигим үчин, шу шертлерден пейдаланып, диңе хыҗувлы ишлемек галяр....
Ýazylan wagty: 07 января 2013 Ýazan GundogarNews
69
Okalan sany: 5572 Jogaplar: 2
Asman goshgusy.......
Bulut näme asman ýüzün gapladyňgünüň yşygyny gysganýarmysyňýada ýuwmak üçin dunýäň kirinigyssanýarmysyň sen? gyssanýarmysyň?
Ýazylan wagty: 05 января 2013 Ýazan Marala
16
Okalan sany: 530 Jogaplar: 1
Gelin - gyzlaryň durmuşda uly hormata we söýgä mynasypdyrlar.........
Allah ynsanlary bir-birine baglamak üçin söýgüden has berk zynjyr ýaradan däldir... Dürli erbetliklerden, öz päkligini, saplygyny,hemişe öz rowajyny, hümmetini goraýan gymmatlyk bar bolsa, ol-da söýgüdir. Söýgi, altyn bilen ölçelse hem ondan agyr geler. Altyn-da, kümüş-de wagtyň geçmegi bilen gymmatlygyny, hümmetini ýitirip biler; emma aý-gün geçdigiçe ynsanlaryň nazarynda, söýmekligiň we söýülmekliginiň gadyry has artar... Ynsanyň ynsanlary söýmegi, olara hormat goýmagy, hatda mähir bilen birek-biregi bagryna basmagy hem söýgidir. Söýgi we birek-birege hormat goýmak bilen bu bitewiligiň bozulmazlygydyr. Şeýlelk-de gelin-gyzlaryň durmuşda uly hormata, söýgä mynasypdyrlar....
Ýazylan wagty: 04 января 2013 Ýazan Marala
19
Okalan sany: 710 Jogaplar: 1


text:
Braziliýa we Argentinanyň aralygyndaky Iguasu şaglawugy dünýäniň iň uly şaglawugy hasaplanýar. Ol Kuritiba şäheriniň golaýynda iki derýanyň (Irai we Atuba) birleşýän ýerinde emele gelýär. Parana derýasynyň suwunyň guýýan ýeriniň ýakynynda, Braziliýa tarapynda Foz du Iguasu, Argentina tarapynda bolsa Puerto Iguasu şäherleri bar. Iki şäheriň arasynda derýa bolup, olar köpri arkaly bir-birine baglydyr. Iguasu şaglawugynyň iň meşhur aýratynlygy kölüň guýýan ýeriniň 1-2 kilometr öňündäki şaglawuklardyr. Jemi giňligi 2700 m bolan Iguasu şaglawugynyň suwunyň akymy, ortaça 1 700 m3/s. Köp wagtlap ýagyş ýaganyndan soňra suwy 7 000 m3/s köpelip, 75 metr beýiklikden iki ugurdan akýar. Dünýäniň iň ajaýyp syýahatçylyk nokatlarynyň biri bolan Iguasu şaglawuklar toplumyna her ýylda dünýäniň dürli ýurtlaryndan müňlerçe adam baryp görýär.
- Sowda
- •
- 11.09.2017


text:
koshakanim – kelši džanym
koshakanim – kelši džanym
Yazar: koshakanim
Adı: kelši džanym
Şarkı Sözleri
Žanym, kôrip ġašyķ bir saġan Žүregimde Rayonu šalyndaġan Sen ķasymnan ketpeši adam sұranam ķasy็a seni็ almajmyn Tүsimge ajmalajmyn bar Bliss Senen belge ketpej Kôkejimnen kirip Nur bejne็ àn bolyp Ajtšy ķasyma ķonġan baġymsy็ Arajlap atķan BA ta็ymsy็ BA Endì žanymnan ketpeši adam sұranam Senen a-a-a-Ah Sұranamyn žanym Sұranamyn žanym Sұranamyn Senen Senen, sұranamyn Žanymnan ketpeši adam sұranam ketpeši Žanymnan Sen Senen Žanymnan ketpeši adam sұranam ketpeši Žanymnan Sen Senen Žanym...
Paylaşmak:


text:
Gündogar sebitiň taryhy-medeni mirasy alymlaryň ünsüni özüne çekýär
Türkmenistan Ylymlar akademiýasynyň Golýazmalar institutynyň ylmy işgäri Nabat Meläýewanyň ýolbaşçylygynda türkmen alymlarynyň topary Lebap welaýatyna etnografiki saparda boldylar.
Galkynyş etrabynda gyzykly maglumatlar toplanyldy. Ozal bu ýere Dänew diýilýärdi, ýerli gojalar Ahmet Abdrahmanow bilen Hemra Pirliýew onuň toponimikasy we etimologiýasy barada gürrüň berdiler.
Bu sebitde garrylyk ýaşyna ýeten aýallary mübärekleýän gadymdan galan „leçek toý“ däbi bar. Göýnük obasyndan ýaşy 90-dan aşan Miwegül Nazarowanyň tagallasy bilen aýratyn milli tagamlar taýýarlanylýan özboluşly dabara wideosurata düşürildi.
Galkynyş etrabynyň merkezinde alymlar „Altyn zehin“ folklor toparynyň çeper ýolbaşçysy Tagan Giçgeldiýew bilen tanyşdylar. Bu döredijilik toparynda dürli ýaşdaky we kärdäki adamlaryň otuza golaýy bar. Özem olar diňe bir etrap merkeziniň däl, eýsem golýadaky obalaryň adamlarydyr.
Çeper höwesjeňler ata-babalardan galan özboluşly aýdym-saz mirasy aýawly gorap saklaýarlar. Tagan Giçgeldiýew, hususan-da, myhmanlara „Helese“ we „Sedire“ halk tanslary, olaryň manysy barada gürrüň berdi.
Birata etrabyndaky Dargangala diňe bir alymlaryň ünsüni özüne çekmeýär. VII-VIII asyrlara degişli bu gala 8 gektar ýri eýeleýär, ýerli ilatyň oňa „Könegala“ diýmegi-de ýöne ýerden däldir. Ol Amyderýanyň aşak boýunda Merkezi Aziýanyň demirgazygyndaky taryhy-medeni Horezmiň hatarynda bolup, ähmiýeti boýunça Ürgençden soň ikinji şäher hasaplanylypdyr, Seljuk-türkmenleriniň döwletiniň hataryna geçenden soň bolsa ol pajarlap ösüpdir. Amyderýadan amatly geçelgäniň ugrunda ýerleşmegi-de onuň ösüşine oňyn ýardam edipdir.
XIII asyrda mongollaryň çozuşy netijesinde Dargangala weýran bolupdyr. Häzirki wagtda bu taryhy ýadygärlik döwlet tarapyndan goralýar. Belent depede ýerleşýän gala oňaýly basgançak arkaly çyksa bolýar. Etrabyň orta mekdepleriniň mugallymlary çagalary bu ýere gezelenje getirýärler.
Seýdi şäherinde alymalr dutar ussalary bilen duşuşdylar.


text:
Eger siziň dostuňyzda (joraňyzda) ýa-da hossaryňyzda AIW-ýokançlygy bar bolsa, size öň pikir edip görmedik we duçar bolmadyk köp soraglary çözmek zerur bolar. Ýakyn adamlaryňyza kesele garşy göreşde kömek etmäge taýyn boluň we şeýle kömegiň we goldawyň size hem gerek boljakdygyny nazara alyň.
Duçar bolan keselini kabul etmek üçin adama wagt gerek bolýar. Ähtimal, ilkibaşda näsag öz keseli barada hiç kime aýtman gizlin saklap biler. Köplenç AIW-ýokançlygy göterijiler ň ýakyn adamlary (enesi ýa-da atasy, köplenç ikisine hem, dosty) bilen öz syrlaryny, howsalalaryny paýlaşýarlar. Öz syryny size aýan edýän adama ýokançlygyň nähili ýol bilen ýokuşandygy sizde esasy gyzyklanma döretmeli däl. Bu indi wajyp däl. Siziň artykmaç we ýerliksiz soraglaryňyz adamda özüni günäkär duýma duýgusyny döredip, ony sizden daşlaşdyryp biler. Esasy delil – oňa gamgynlylygy, alaçsyzlygy ýeňip geçmäge kömek edip, ony öz keseli bilen ýalňyz goýmazlyk. Günäkärleri gözlemän, soralmasa maslahatlary bermän, oňa agyr keselli höküminde garaman, onuň ýaşaýşynyň hilini gowlandyrmaga we dowamlylygyny uzaltmaga goldaw we kömek beriň.
AIW-ýokançlygy göterijiligiň kesel däldigini, diňe özwagtynda alynmadyk bejergi sebäpli onuň AIDS-e getirip biljekdigini ýatda saklamalydyr. Esasan hem alamatlar ýüze çykanda, keseli dörediji petrowirusa garşy bejergi tapgyry başlananada, başga keselleriň birleşen we ýaýbaňlanýan wagtlary siziň goldawyňyza mätäçlik ýüze çykyp biler. Şeýle pursatlar mähirliligi, ýakyn goldawy aýan edýän hereketleri (elleri gysma, gujaklama) bildirmeden gorkmaň, çünki AIW ýokançlygynyň bir jaýda ýaşamak, öpmek, salamlaşmak, asgyrma we üsgürme, bir hajathanadan we wannadan peýdalanma, hammama ýa-da howuzlara barmak, mör-möjekleriň çakmasy arkaly ýokuşmaýandygy subut edilendir.
Ýakyn adamyňyza ýa-da hossaryňyza kömek etmek üçin AIW-ýokançlygy we AIDS barada doly maglumat berýän ýörite edebiýaty okaň. Eger sizde öý-ýaşaýyş şertlerinde ýokuşma babatda gorky bar bolsa, bu soraglar boýunça hünärmenleriň maslahatyny alyp bilersiňiz. Siziň islendik soragyňyz boýunça AIDS merkezleriň lukmanlary, ýokanç keselleri bejeriji lukmanlar doly maglumaty berip bilerler. AIW-ýokançlygyň jynsy gatnaşyklary we wirusly ganyň bedene düşmegi arkaly (gan guýmalar, sanjym edýän neşekeşler) ýokuşýandygyny nazara alsak, öý şertlerinde wirusy göteriji adamdan sag adama wirus diňe iki ýadgaýlarda geçip biler: bir päkiden we bir diş arassalanýan çotkadan peýdalanylan pursatlary. Her adamyň şahsy gigiýeniki serişdeleriniň we süpürgijiniň bolmalydygy bolsa şahsy arassaçylygyň esasy düzgünleri bolup durýandyr. AIW-ýokançlygy bolan adama öýde ilkinji kömegi bermek düzgünleri babatda hem ýakynlary habarly bolmalydyr. Oňa şikeslenme sebäpli ilkinji kömegi bermek ýa-da sanjymlary etmek diňe bir gezek ulanylýan rezin elliklerde geçirilmelidir. Ganly hasalar, ulanylan şprişler arassalaýjy serişdelerde ýatyrlandan soň, plastiki paketlere salnyp ýok edilmelidir.
Adamyny şahsy garaşsyzlykdan mahrum etmäň!
Öz keseli barada maglumaty bermek, öz ýaşaýyş düzgünini meýilleşdirmek, saglygyny saklamak, iýmek, dynç almak babatda adamynyň diňe özi çözgüt çykarmalydyr.
Öz ýakynlaryna kömek etmek maksady bilen köp halatlarda dost-ýarlar zyýan ýetiriji ýalňyşlyklary hem göýberýärler:
► Aşa alada bildirme we hemişe oňa howply keseliniň bardygy barada ýatladyp durma. Gerek bolanda ideg etme, dermanlaryny kabul etmelidigi barada ýatladyp durma, öýde mähirli gatnaşyklary ýola goýma ýaly aladalar bilen, gamgynlylyga, daşlaşma, özüni mejalsyz duýma getirýän aşa aladaçyllygyň arasynda uly tapawut bardyr. Ýalňyşlyk göýbermez ýaly, ýakyn adamyňyzyň siziň ol barada aladalaryňyzy nähili kabul edýändigine üns beriň.
► AIW-ýokançlygy göteriji hossaryňyzy tebiplere ugratmakdan saklanyň. Bütin dünýä boýunça häzire çenli tebipçilik bejergisiniň kömegi bilen sagalan näsaglar barada maglumat ýok, ýöne şeýle ýüzlenmeleriň ölümçilige getirendigi baradaky ýagdaýlar barada az aýdylyp geçilenok.
► Bolýan ýaramaz täsirleri üçin, derman serişdeleriniň kabul edilmegini bes etmek barada maslahat bermek. Eger näsaga wirusa garşy utgaşdyrylan bejergi bellenen bolsa, bu maslahat has hem howply ýagdaýlara sezewar edip biler: dermany kabul etmekligi bes etmek ýa-da arakesme etmek, bedende bu dermanlara durnukly wiruslaryň döremegine itergi berer. Bu bolsa geljekde näsagy netijeli bejergi tapgyryny almadan mahrum edip biler.
AIW-i göteriji hossarlaryňyz bilen gatnaşykda, olaryň mümkinçilkleri döränden soň, özwagtynda kömek bermäňizi goýmak wajypdyr. Bu olaryň öz şahsy garaşsyzlyklaryny, öýde we işde öz peýdalylyklaryny duýmagyna, durmuşa "arylyp-gatylmagyna" kömek berer.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Hormatly lukman! Menin göbegim akyp, onuň daşy agyrýar. Ýüzünligine ýatjak bolsam agyry düýýaryn. Göbegimden şepbeşik suwuklyk akyp, bir başlasa 4-5 gün dowam edýär. Bu ýagdaý nämekä we ony nähili bejerip bolar?
Saýtyň okyjysy.
Hormatly okyjy!
Göbegiň daşyny gurşap alýan deriniň we onuň aşagyndaky ýag gatlagynyň alawlama hadysasyny, lukmançylyk dilinde "omfalit" diýip atlandyrýarlar. Göbegiň doga kemçilikleri, göbek kanalynyň dar ýa-da çekilen bolmagy we ol ýerde ýag mäzleriniň çykyndylarynyň toplanmagy, gigiýena çäreleriniň (göbek halkasyny ýuwmak) ýeterlik geçirilmezligi, göbege bakteriýalaryň we kömelekleriň düşmegi sowuklama ýagdaýynyň döremegine getirip biler. Bu kesel göbegiň ýanyndaky deriniň gyzarmagy, göbek halkasyndan iriň görnüşli suwuklygyň bölünip çykmagy, agyrylar ýaly alamatlar bilen ýüze çykýandyr. Göbek halkasynyň sowuklamagy ýönekeý sowuklama hadysasy ýa-da onuň daşyny gurşap alýan dokumalaryň iriňlemegi we ölmegi ýaly görnüşleri bilen ýüze çykyp biler. Wagtynda bejerilmedik ýagdaýynda göbek gan damarlarynyň sowuklamagy we ýokançlygyň garyn boşlugyna ýaýramagy (peritonit) ýaly gaýraüzülmeler döreýändir.
Ýönekeý omfalit göbek halkasynyň marganeş turşylygynyň (margansowka) ergini, 3%-li perekisiň öteturşysynyň ergini, 1%-li dioksid ergini bilen ýuwma we antibiotik melhemleriniň çalynmagy we antibiotik serişdeleriniň kabul edilmegi, fizioemleri ulanmagyň kömegi bilen bejerilýär. Keseliň başga görnüşleri keselhana şertlerinde bejerilýändir.
Göbek halkasynyň sowuklamasynyň sebäbini anyklap, ýerlikli we dogry bejergini almak üçin hirurg lukmanyna ýüz tutmaklygy maslahat berýärin.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Hormatly lukman! Meniň doganymyň sag gasygynyň mäzi çişip dur. Şol bir bada sag aýagy hem çişýär. 2014-nji ýylda Aşgabatdaky Onkologiýa merkezinde dyzyny operasiýa etdirdi. Gijelerine agyryp hiç ýatyrmaýar. Nädip şondan gutulyp bolar?
Saýtyň okyjysy.
Hormatly okyjy!
Siziň aýdýan keseliňiz gasyk limfadenity. Adamyň gasygynda ýüzleý we çuň ýerleşen limfa mäzleri bolýar. Çanaklyk zolagyndaky agzalarda şol sanda jyns agzalarda we aýaklarda ýüze çykan islendik ýokançlar tarapyndan dörän gaýnaglama hadysasy bu mäzleriň çişip ulalmagyna getirýändir. Limfadenit – limfa mäziň gaýnaglamasy diýmek. Bu ýagdaýda limfa mäzler adaty bolmaly ölçeglerinden ulalýarlar, duran ýeri gyzaryp agyry duýgusyny döredýär. Has hem adam ýörände agyry artýar. Eger-de imfadenityň sebäbini göze görünip duran agzalarda anyklap bolmasa, onda onuň sebäbini has içgin barlap tapmaly. Jyns taýdan ýokuşýan käbir keselleriň gizlin akymy bolup hem biler. Eger şol sebäp doly anyklanylyp aradan aýrylmasa, limfa mäziň ölçegi gitdigiçe ulalar. Limfa mäzi özbaşdak şol ýokançlar bilen göreşmäni başarmasa, onda mäziň içinde iriňli hadysa döräp başlanýar. Bu ýagdaýda mäziň içindäki iriňi kesip aýyrmay bolýar. Şu ýagdaýa ýetirmez ýaly limfa mäziň üýtgemeginiň ilkinji alamatlaryny göreniňizden gijikdirmän lukmana ýüz tutmagyňyzy maslahat berýärin.
Doganyňyz Onklogiýa merkezinde näme sebäpden operasiýa etdiripdir? Belki hem şol operasion ýaraň üstünden doganyňyzyň bedenine ýokanç ýa-da bakteriýalar düşüp limfa mäziň ulalmagyna getirendir.
Aýagynyň çişmeginiň sebäbi – limfa mäzleriň ulalmagy netijesinde gan alyp gaýdýan esasy wenalaryň biri gysylyp ganyň akymyny peseldýär. Şoň esasynda aýagyň çişmegi ýüze çykýar. Islendik ýagdaýda hem doganyňyza operasiýa eden lukmana ýüz tutmagyny maslahat berýäris.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Onuň Alyhezreti,
Türkmenistanyň Prezidenti
jenap Gurbanguly Berdimuhamedowa
Hormatly Gurbanguly Mälikgulyýewiç!
2017-nji ýylyň 16-18-nji sentýabrynda Russiýa Federasiýasynyň Federal Ýygnagynyň Geňeşiniň wekiliýetiniň Türkmenistana saparynyň barşynda Siz bilen duşuşmaga hem-de Ýapyk binalarda we söweş sungaty boýunça V Aziýa oýunlarynyň açylyş dabarasyna gatnaşmaga mümkinçiligiň döredilendigi üçin tüýs ýürekden hoşallyk sözlerimi kabul ediň.
Güneşli Türkmenistanda mähirli kabul edilen günlerimiz biziň kalbymyzda hemişelik galar. Russiýa Federasiýasynyň Federal Ýygnagynyň Federasiýa Geňeşiniň wekiliýetiniň agzalary V Aziýa oýunlaryny geçirmek hukugyna eýe bolan pursatyndan bäri Türkmenistanyň amala aşyran işleriniň gerimine göz ýetirdi. 2015-nji ýylyň dekabrynda Siziň myhmansöýer ýurduňyza amala aşyran saparymdan geçen wagtyň içinde ak mermerli şäheriň keşbi has-da üýtgäpdir hem-de binagärlik we özboluşlylyk taýdan bizi haýran galdyrdy.
V Aziýa oýunlary bizde ýatdan çykmajak täsir galdyrdy, onuň açylyş dabarasyna gatnaşmak bagty bize hem miýesser etdi.
V Aziýa oýunlarynyň açylyş dabarasynyň guramaçylyk derejesini Olimpiýa Oýunlarynyň açylyş dabarasy bilen deňeşdirmek bolar. Soňky ýedi ýylyň içinde Siz ajaýyp sport düzümini döretdiňiz, onuň binýadynda bolsa geljekde hem dünýä ähmiýetli ýaryşlar geçiriler. Netijede milli sport ulgamy Siziň tassyklan “2011-2020-nji ýyllarda Türkmenistanda sporty we bedenterbiýäni goldamak hem-de ösdürmek boýunça Milli maksatnama” laýyklykda öz ösüşine eýe bolar. Siziň bu işlere gös-göni gatnaşmagyňyz we şahsy hyzmatlaryňyz bizde uly guwanç duýgularyny döredýär.
Şunuň ýaly üstünlikleriň Sizi dünýä sportunyň taryhyna ýazjakdygyna, Türkmenistanyň bolsa Aziýa sport hereketiniň umumy ykrar edilen merkezleriniň birine öwrüljekdigine ynanýaryn.
Siziň bize goýan uly hormatyňyz-Aşgabat şäheriniň Hormatly raýaty diýen adyň dakylmagy üçin Size tüýs ýürekden hoşallyk bildirýärin.
Hormatly Gurbanguly Mälikgulyýewiç! Size berk jan saglyk, türkmen halkynyň bähbidine alyp barýan döwlet işleriňizde täze üstünlikleri arzuw edýärin.
Size çuňňur hormat goýýandygym baradaky ynandyrmalarymy kabul ediň.
Walentina Matwiýenko,
Russiýa Federasiýasynyň Federal Ýygnagynyň Federal Geňeşiniň başlygy


text:
44-nji madda. Türkmenistanyň Merkezi bankynda açylýan korrespondent we beýleki hasaplar
1. Türkmenistanyň Merkezi banky öz balansynda karz edaralarynyň, maliýe edaralarynyň we beýleki müşderileriň korrespondent we gaýry hasaplaryny saklamaga we Türkmenistanyň Merkezi banky tarapyndan bellenen kadalara laýyklykda olardan depozitleri almaga ygtyýarlydyr.
2. Türkmenistanyň karz edaralary Türkmenistanyň Merkezi bankynda korrespondent hasaplaryny açmaga borçludyrlar.
45-nji madda. Nagt däl hasaplaşyklary guramak
1. Türkmenistanyň Merkezi banky nagt däl hasaplaşyklary amala aşyrmagyň görnüşlerini, düzgünlerini we möhletlerini, şeýle hem standartlaryny belleýär.
2. Türkmenistanyň Merkezi banky bankara nagt däl hasaplaşyklaryny öz korrespondent banklarynyň üsti bilen amala aşyrýar.


text:
Ýapyk binalarda we söweş sungaty boýunça V Aziýa oýunlarynyň sportuň ýeňil atletika görnüşi boýunça ýaryşy 20-nji sentýabr çarşenbe güni geçirilip, onda sebitleýin möçberde täze ýedi sany şahsy çempion we iki sany topar yglan ediler. Ýapyk bina ýeňil atletika toplumynda geçirilýän dissiplinalaryň içinde iň köp garaşylýany erkekleriň arasyndaky 800 metre ylgamak boýunça ýaryş bolar. Meýdançada sişenbe günündäki ýarym finaly ýeňen Amir Moradi (Eýran) we Gerat Ekanaýaka (Şri-Lanka), şeýle-de olaryň garşydaşy bolan Aziýanyň ýapyk binalardaky çempionatynyň 2016-njy ýyldaky kümüş medalynyň eýesi katarly Jamal Haýren ýaryşar. Erkekleriň arasyndaky 1500 metre ylgamak ýaryşynda häzirki wagtdaky Aziýanyň açyk binalardaky çempiony Ajeý Kumar Saroý (Hindistan) Aşgabat 2017-niň ýapyk binalardaky ýaryşynda utmak üçin synanyşar, emma ol 2012-nji ýyldaky Aziýanyň ýapyk binalardaky oýunlarynyň ýeňil atletika çempiony Mohammad Otman Şawin (Saud Arabystan), 18 ýaşa çenli ýetginjekleriň arasyndaky dünýä ýaryşynyň hytaýly ýeňijisi Çžaňg Daýu we Halkara Ýeňil atletika federasiýasynyň Ýetginjekleriň arasyndaky ýeňil atletika çempionaty boýunça ýeňijisi Hamza Driuş (Katar) bilen çekeleşikli garşylaşmaly bolar. Erkekleriň arasyndaky beýikligine bökmek ýaryşy sebitiň iň meşhur bökmek boýunça ýyldyzynyň ýokdugy sebäpli, özüniň şowhunlylygyny ýitirdi, emma 2017-nji ýylyň Halkara Ýeňil atletika federasiýasynyň bürünç medalçysy Maýd Eddin Gazal (Siriýa) pursatdan peýdalanyp, altyn medal üçin ýaryşar. 2009-njy ýylda Ýapyk binalardaky Aziýa oýnunlarynda ýeňiş gazanan we 2016-njy ýylda Riodaky Olimpiýa oýunlarynyň finalyna çenli çykmagy başaran Gazal Oýunlarda ýeňiş gazanmak üçin häzirki wagtdaky Merkezi Aziýanyň çempiony Husniddin Zaripow (Täjigistan), 2005, 2009-njy ýyllardaky Aziýanyň açyk binalardaky çempionlary Manjula Wiýeskaradan (Şri-Lanka) we Mahamat Allamin Hamdiden(Katar) üstün çykmaly bolar. Raşid Ahmed Al Mannaý (Katar) erkekleriň arasyndaky üçürdikläp bökmek ýaryşynda iň söýlen atletikaçy bolup görünýär. 2007-nji ýylda Ýapyk binalardaky Aziýa oýunlarynda beýikligine bökmek ýaryşynda hem rekorda goýan 29 ýaşly türgen 2016-njy ýylda Aziýanyň ýapyk binalardaky çempionatynyň üçürdikläp bökmek ýaryşynda bürünç medaly gazandy. Özbegistanly Ruslan Kurbanow, 18 ýaşa çenli ýetginjekleriň arasyndaky üçürdikläp bökmek boýunça dünýä ýaryşynyň hytaýly ýeňijisi Wan Hançin we 2014-nji ýylyň Döwletler arkalaşygy oýunlarynyň bürünç medalynyň ýeňijisi Arpinder Singh (Hindistan) Al Mannaýy ýeňmegi özlerine maksat edindi. Zenanlaryň arasyndaky ýadro zyňmak ýaryşynda 2014-nji ýylda geçirilen Aziýanyň ýapyk binalardaky çempionatynyň bürünç medalynyň ýeňijisi Bian Ka (Hytaý) örän güýçli türgen bolup durýar. Ýaňy-ýakynda geçirilen 2017-nji ýyldaky Günorta-günbatar Aziýa oýunlarynyň kümüş medalynyň ýeňijisi Arirat Intadis (Taýland), şeýle hem Okeaniýanyň üç gezek çempiony bolan Jin Tiripi Tapoki (Kuk Adalary) we Li Sojuňg Bianyň iň güýçli garşydaşlary bolar. Zenanlaryň arasyndaky 800 metre ylgamak ýaryşynda 2017-nji ýyldaky Aziýa çemoionatynyň kümüş medalynyň ýeňijisi Gaýantika Artigala (Siriýa) iň görnükli ýaryşyjylaryň biri bolar we gyrgyzystanly jübütler bolan Gülşanoý Satarowa, Arina Kleşçukowa, şeýle-de Hytaýdan gelen türgen Çžaňg Guping bilen ýaryşar. Erkekleriň arasyndaky ýedi görnüşli ýaryş we erkekleriň hem-de zenanlaryň arasyndaky 4x400 metr estafeta ýaryşlarynyň ýeňijileri hem günüň soňky üç ýaryşynda kesgitlener.
- Sowda
- •
- 20.09.2017


text:
Bu ýyl Hytaýda diňe howanyň hapalygy sebäpli ýarym million adam aradan çykar, olaryň köpüsi garry adamlar we çagalar bolup durýär. Uly şäherlerde we agyr senagatyň agdyklyk edýän welaýatlarynda howanyň hapalygy sagdyn derejeden (0-50 AQI) dört esse artyk bolup bilýär (150-250 AQI). Bu derejedäki hapa howa, esasanda oň düzümindäki saglyga düýpli zeper ýetiriji zäherli maddalaryň täsiri, diňe öýken bilen duýulman, eýsem ýeňillik bilen duman, tozan şekilde hem göz-görtele görünýär. Hytaýyň Şanzi welaýatynda ýaşaýan 6 ýaşly gyzjagaz bu ýagdaýa şeýle baha berýär:
– Ömrüňde ýyldyzlary gördüňmi?
– Ýok – diýip gyzjagaz jogap berýär.
– Ömrüňde gök asman görüpdiňmi?
– Bir az gök asman görüpdim.
– Ak bulut bir görüpdiňmi?
– Ýok – diýip gyzjagaz uludan dem alýar.
Bu gürrüňdeşligi alyp baran tanymal hytaýly žurnalist Çaý Jiň, şeýle howanyň hapalygy zerarly tas gyz bäbejigini ýitiripdi. 2014-nji ýylda hanym Jiň entek göwresindäki gyz bäbeginde rak keselini döredip biljek çiş tapylýar. Dünýä ýaňy inen gyzjagazyny enesiniň eline bermän operasiýa otagyna alyp gidýärler. Oýunjak aýyjygy elinde saklap, bäbejiginiň halas boljagyndan ýa bolmajygyndan bihabar oturan pursady, Hanym Jiň üçin göz açyjy hadysa bolýar. Şol ýyl, ol şowly operasiýadan soň halas galan gyzyna seretmek we oňa sebäp bolan howa barada filmi döretmek üçin işini taşlaýar.
"Gümmeziň astynda" atly dokumetal film Hytaýyň howasynyň hapalygy, onuň sebäpleri we çözgütleri barada. Film, hökümet işgärleri, daşky gurşawy goraýjy edaralar, nebit we kömür öndürijiler, industrial işgärleriň we awtoulag sürüjiler bilen gürrüňdeşliklerden ybarat. Ýetilen netijeler, statistiki maglumatlar we ylmy terminler sadaja animasiýalar bilen adaty adamlara düşnükli şekilde ýetirlen.
Youtube Salgysy: https://www.youtube.com/watch?v=V5bHb3ljjbc
Hanym Jiň, filmde, howada rak keseliniň döremegine sebäp bolup bilýän maýda "PM 2.5" maddasynyň köpelmegi bilen adam ölüminiň artmagynyň arasynda baglanşygy görkezýär. Bütindünýä Saglygy Goraýyş Guramasynyň standartlary we düzgünleri boýunça bu maddanyň sagdyn derejesi 25 mg/m³. Ortaça hytaýly adam bolsa günüň dowamynda bu derejeden 12 esse (~306 mg/m³) köp dem alýar. Bular ýaly ýaramaz howaly günler, filmde berlen maglumatlara görä, günaşa bolup durýar. Elbetde, bu ýagdaý diňe Hytaýa mahsus bolman, eýsem dünýäniň uly şäherleriniň ählisinde azrak ýa-da köpräk ýagdaýda synlap bolýar.
Uly adamlar ortaça günde 25000 gezek dem alýar, 6 ýaş töweregi çagalar bolsa olardan iki esse köp dem alýar. Sport bilen meşgullananymyzda, ýa-da meselem çagalar daşarda oýnanda, dem alyş iki esse ýygylaşýar. Näçe gezek säginip, dem alýan howamyzyň düzümi ýa-da hili barada oýlanyp gördük?
Tomas Hobbs, XVII asyryň tanymal iňlis filosofy, adamlaryň tebigatyny "adam, adama möjek" diýip häsiýetlendiripdir. Gynansakda, bu gün biz biri-birimize garşy bašga hili wagşylyk edýäris. Buda daš töweregimize, tebigata biparh garamakdyr. Biri-birimizden öÿlerimizde gizlenip gutulyp bilÿän bolsak hem, ählimiz bir howadan dem alÿarys – gynansakda, dem almazlygy öwrenen bolsa ÿok.
Awtor: Kemal Korbaýew
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmen hökümeti golaýda raýatlaryň daşary ýurtlaryň bankomatlaryndan nagtlaşdyryp bilýän maliýe serişdeleriniň möçberine nobatdaky çäklendirmeleri girizdi.
Türkmenistanyň Döwlet daşary ykdysady iş bankynyň resmi websaýtynda ýerleşdirilen maglumata görä, mundan beýläk raýatlaryň daşary ýurtlarda bank kartlary bilen amala aşyryp bilýän gündelik amallary 250 amerikan dollary möçberinde çäklendirilipdir. Başgaça aýdylanda, bir gije-gündiziň dowamyndaky nagt amallar 100 dollardan 50 dollara, nagt däl amallar hem 500 dollardan, 200 dollara çenli kemeldildi.
Resmi bildirişde täze çäklendirmeleriň “halkara plastik kartlaryň üsti bilen hasaplaşmak üçin çalşylýan serişdeleri niýetlenen ugurlardan gaýry maksatlara ulanmagyň öňüni almak maksady bilen” girizilendigi aýdylýar. Şeýle-de, çäklendirmeleriň “gündelik amallary adaty syýahatçy ýa-da tassyklanan normatiwleriň esasynda iş sapary bilen gidýän adamlaryň bolup biljek çykdajylaryndan ugur alyp” kesgitlenendigi mälim edilýär.
Eýsem, täze çäklendirmäniň täsiri türkmenistanlylaryň ýykgyn edýän esasy ýeri bolan Stambulda nähili duýulýar? Durmuşa geçirilýän şeýle çäklendirmeler Türkmenistanyň halkyna we ykdysadyýetine nähili täsirini ýetirýär?
Azatlyk Radiosy "Dünýä türkmenleri" gepleşiginiň nobatdaky sanyny daşary ýurtlarda nagtlaşdyryp bolýan pullara girizilen täze çäklendirmäniň başda söwdagärler bolmak bilen halka ýetirýän täsirlerine gönükdirýär.
Gepleşigi diňläp, bu temadaky tejribeleriňizi, pikirleriňizi we teklipleriňizi aşakdaky foruma teswir görnüşinde ýazyp bilersiňiz.


text:
Durmuşda dürli aragatnaşyk ýagdaýlarynda sözleri aýtmak bilen düşündirmeli bolýar. Şonda käbir zatlary dogry ýazmak üçin olary barlap tassyklamaly bolýar. Mysal üçin adyňyzyň dogry ýazylyşy gerek bolsa, telefonda gepleşiniňizde her bir harpy has gaty gygyryp ýa-da dururak aýdyp düşündireniňizden ony başga bir sözüň baş harpy hökmünde düşündirmek has aňsadyr. Bu usul dürli ýurtlarda giňden ulanylýar. Şonuň üçin aşakdaky sözleri ulanmak maslahat berilýär.
Bu teklipler taýýarlananda esasy şu zatlar göz öňünde tutuldy.
- Aýdylýan sözler umuman bir many kategoriýasyna degişli bolmalydyr, mysal üçin bir söz adam ady bolup beýleki söz şäher ady bolmasa gowy bolar.
- Aýdylýan sözler aňsadrak we köp kişiň bilýän sözi bolsa gowy bolar, emma her bir harp üçin beýle söz tapmak mümkin däl, sebäbi türkmen dilinde hemme harplar deň derejede ulanylanok.
- Ulanylmaýan harplar üçin toslama söz ulandyk
Harplar aýtmagyň mysallary:
AÝLAR – A-Aşgabat, Ý-Ýolöten, L-Lebap, A-Aşgabat, R-Repetek
MOSKWA – M-Merdan, O-Owlak, S-Serdar, K-Kamar, W-Wellek, A-Aýna
Maslahat berilmeýän görnüşi:
ATA – A-Aşgabat, T-Tirkiş, A-Aýna
Muny maslahat bermeýändigimiziň sebäbi bir harpyň sözüni şäher ady, bir harpyň sözüni adam adyndan alynýar. A harp üçin bolsa her gezek başga bir harp ulanylýar. Eger A harpa Aşgabat diýen bolsaňyz beýleki A harplaryna Aşgabat diýmek has dogry we düşnükli bolar.
*Toslanyp tapylan atlar
Ýüklenýär...


text:
Elbetde, jynsy gatnaşyklary hemişe islemek ýagdaýy hem, edil oňa isleg bildirmezlik ýaly bozulmalara degişli edilýändir. Ýöne bu gatnaşyklara günüň dowamynda 5 gezege çenli isleg bildirme ýagdaýy bilen deňeşdirlende, jynsy höwesiň ýitmegi has ýygy duş gelýändir.
Seksologlaryň bellemegine görä, höwesiň ýitmeginiň sebäpleriniň anyklanylmagy, ony döretmegiň çärelerini tapmaga kömek edip biler.
Stress
Emosional dartgynlylyk ýagdaýynda adam jynsy gatnaşyklaryndan başga hemme işleri, gündelik endiklerini ýerine ýetirip bilýär. Stress bagtlylyk gormonlarynyň bölünip çykyşyny togtadyp, jynsy höwesi duýmakda bökdençlik döredýär. Ruhy dartgynlylyga getirýän sebäplere garamazdan: işdäki kynçylyklar, öý-hojalyk aladalary ýa-da ýakynlaryň bilen tersleşme − şeýle aladalardan hemişe adamyň seksual durmuşy "ýitgileri" çekip bilýändir. Strese getirýän sebäbi aradan aýryp, jynsy höwese bolan islegi dikeldip bolar.
Ýanýoldaşyň bilen aragatnaşygyň bozulmagy
Höwesiň ýitmeginiň has ýygy duş gelýän sebäplerine jübütleriň dawalaryny, tersleşmelerini, biri-birine düşünişmezliklerini degişli edip bolar. Eger erkek adamlar tersleşme meselelerini, "öýke ýazmagy" ýakyn gatnaşyklaryň kömegi bilen çözmäge ýykgyn edýän bolsa, tersine, aýallarda oňa bolan höwes doly ýitip bilýändir. Şonuň üçin hem, eger pynhan gatnaşyklara sowuklyk aralaşan bolsa, biri-biriňize bolan ynamlylygyň we aragatnaşyklaryň derejesini barlap görüň.
Alkogol
Güýçli bolmadyk alkogol içgisiniň köp bolmadyk mukdary siziň jynsy höwesiňizi ýokarlandyrmaga kömek etse hem, onuň mukdarynyň köpeldilmegi bedeniň seksual duýgurlylygyny peseldip biler. Ondan başga-da, köp aýallara serhoş, agzyndan aragyň ysy gelip duran erkek adam bilen aragatnaşygy gurmak diýseň ýakymsyz bolýar. Esasy çykalga − içmezlik.
Ukynyň ýetmezçiligi
Düşekde ilki bilen ukynyň alynmalydygyny, diňe soň onuň pynhan gatnaşyklary ýerine ýetirmegiň "meýdançasyna" öwrülýändigini ýatda saklamalydyr. Uky ýeterlik dowamly bolmalydyr. Eger siz ukyňyzy almaýan bolsaňyz, seksual "işdämenligiňiziň" peselýändigine geň galmaň. Siziň bedeniňiziň ol islegi döretmäge kuwwaty ýetenok, çünki bu gatnaşyklary amala aşyrnak uly güýji talap edýändir.
Çagalar
Eger çaga dogmazdan öň aýalyň jynsy gatnaşyklara bolan islegi bar bolan bolsa hem, çaganyň dogmagy bilen isleg üýtgäp biler. Onuň sebäbi çaga emdirilýän döwürde höwes dörediji gormonlary togtadyjy prolaktinde hem däl. Ýadawlylyk − esasy sebäpdir. Çaga idetmek köp wagty we güýji talap edýär. Hatda çaganyň atasy hem jynsy islegiň ýitendigini duýup biler. Çykalga − çaga seretmekde kömek etmäge isleg bildirýän ýakynlaryňyzyň kömegini almakdyr.
Derman serişdeleri
Käbir derman serişdeleriniň ulanylmagy seksual islegi peseldip biler:
► Ruhy gamgynlylyga garşy ulanylýan dermanlar;
► Gan basyşy peseldýän dermanlar;
► Göwreliligiň öňüni alýan gerdejikler;
► Himiýa bejergisinde ulanylýan serişdeler;
► AIW garşy serişdeler;
► Finasterid.
Bu derman serişdelerini kabul edýän wagtyňyz, başga sebäpler bolmazdan jynsy höwesiň peselýändigini duýýan bolsaňyz, lukmana ýüz tutuň. Ol dermanyň mukdaryny azaltmagy ýa-da ony täsiri boýunça başga dermana çalyşmagy maslahat berer.
Öz bedeniňi halamazlyk
Eger siz öz daşky keşbiňizden hoşal bolsaňyz, onda özüňizi seksual gatnaşyklarda ynamly duýup bilersiňiz. Eger özüňize aýnada seretmek ýakymsyz bolsa, özüňiziň üýtgedip biljek zatlaryňyzy üýtgediň (özüňize serediň, kosmetolog lukmanyna ýüz tutuň). Özüňize bagly däl zatlar (meselem, boýuňyz, aýagyňyzyň ölçegi, ýüzüňiziň görnüşi) oňaýsyzlyk döretse, psihoterapewt lukmanyna ýüzleniň. Öz bedeninden we görkünden nägile ýanýoldaşyňyza kömek ediň. Onda özüne bolan ynamlylyk, hoşallyk, söýgi dörediň.
Artykmaç agramlylyk
Bedeniniň artykmaç agramlylygyndan kösenýän adamlarda jynsy islegiň peselmegi ýygy ýüze çykyp biler. Onuň sebäpleri höküminde öz-özüňe göwnüň ýetmezligini hem, gormonal bozulmalary hem belläp bolar. Sport bilen meşgullanyp, iýmitiňizi çäklendiriň − höwes täzeden dörär.
Saglyk ýagdaýlary
Aýallarda keýp alma (orgazm) ýagdaýynyň, erkek adamlarda bolsa ujydyň gönelmeginiň bozulmalary pynhan gatnaşyklara bolan höwesi sowadyp bilýän sebäplerdir. Eger lukman erkek adamyň ýagdaýyny "erektil disfunksiýa" diýip kesgitlemedik bolsa, bu ýagdaýy onuň aýaly düzetmäge kömek edip biler. (Saýtda ýerleşdirilen "Jynsy gowşaklyk", "Jynsy gatnaşyklary "ajadýan" ýene bir sebäp" atly makalalary oka) Ýanýoldaşyňa bolan söýgi, düşünme we üstünlige bolan ynam şowsuzlyk gorkusyny ýeňip geçmäge kömek eder. Bu bozulmanyň psihologiki sebäplerini psihoterapiýa usullary aradan aýyrmaga kömek edýär.
Aýallarda hem meňzeşräk ýagdaýdyr. Eger aýal maşgala bu gatnaşyklardan ruhy lezzet alyp, oňa orgazm duýgusyny her gezek başdan geçirme hökman däl bolsa, onda aladalanmaga esas ýokdur. Biri-biriňizi duýuň we söýüň − lezzetlilik duýgusy hemişe siziň hemraňyz bolar.
Testosteronyň derejesiniň peselmegi
Eger endokrin keseller sebäpli ýa-da ýaş ulaldygyça (erkek adamlarda) testosteron gormonynyň derejesiniň peselmegi siziň jynsy höwesiňize zyýan ýetirýän bolsa, lukmana ýüz tutuň.
Ruhy gamgynlylyk
Ruhy gamgynlylyk sizi lezzet berip biljek hemme zatlardan, şol sanda jynsy höwesden hem juda düşürjek sebäp bolup durýandyr. Çykalga − psihoterapewt lukmanyna ýüz tutuň we gamgynlylygyň psihologiki bejergisini ulanyň.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Geroin – bu tirýegiň sintetiki önümidir. Ol göknar ösümliginden (Papaver somniferum ) öndürilýär . Ilki bilen göknaryň sepbiginden morfiý alynýar , sora morfiý has güýçli bolan neşe maddasyna öwrülýär . Geroin beýleki neşe önümleri ýaly agyry ünjini aýyrýan , keýpini göterýän , ýüze çykan kynçylyklary ýeňip geçýän ytaly duýgulary döredýär . Emma ol özüne has çekijidir , hat-da ony ýekeje gezek ulanylmagyň özi hem neşekeşlige eltip biler , ony taşlamak bolsa kyn düşýär .
Geroin nähilli ulanylýar ?
Sanjym etmek geroiniň has köp ulanylýan ýoly bolup , ony wena damara sanjym etmek gornüşidir . Käbir neşekeşler geroini deri aşagyna hem sanjym etmek görnüsinde hem ulanýarlar . Neşekeşler öz ulanýan sanjym iňňelerini başga neşekeşlere hem berýärler . Bu bolsa AIDS we gepatit B keseliň döremegine getirýär .
çilim edip çekmek we ysgamak .
Neşekeşleriň bir bölegi geroini çekmek we ony ysgamak görnüşinde ulanýarlar . Bu görnüşde ulananda eýforiýa duýgusyny almak üçin ulanylýan geroiniň mukdaryny ýokarlandyrmaly bolýarlar , bu bolsa neşekeş üçin amatsyzdyr .
Geroiniň täsiri
Geroin talamusa täsir etmek bilen agyry reseptorlaryň duýyujylygyny peseldýärler. Beýniniň amygdala bolümine täsir edip keýpli we ýakymly duýgulary döredýär. Geroin şahsyýeti bütinleý fiziki we psihiki taýdan özüne bakna edýär . Geroin adamda örän çalt wagtda psihiki we emosional taýdan degradasiýa getirýär.
Geroiniň döredýän kynçylyklary : analgeziýa , ýürek bulanma we gysmak dem alşyň haýallamagy , iç gatama , impotensiýa .
Göwreli ýagdaýynda geroiniň ulanylmagy düwünçegiň öli dogulmagyna ýa-da dogulandan soň ölmegine getirip biler .
Ref.iatp.edu.tm/lukmandz
Filed under: Bütin Temalar, Bilim, Durmyş, Saglyk |


text:
16 hepdede garnyna sanjym edilmek bilen bagly çäreler geçirlende, noradrenalin ýa-da norepinefrin bölünip çykmagy bilen düwünçegiň garnyna iňňe sanjylanda stress emele gelýär we gormonlar bölümip çykýarlar. Sanjym ýaly çärelerde täze doglan çagalar we ulular birmeňzeş täsir edýärler.
Dem alyş sistemasy, öjkendäki bronha damarlary eýýäm gutarnykly görnüşe golaýlaşýar.
Werniks kasosa diýlen goraýjy ak element düwünçegi gurşap alýar. Werniks derini aminotik suwuklygyň berýän gyjyndyrmalaryndan gorap şaklaýar.
19 hepdeden düwünçegiň hereketleri, dem alyşy we ýürek urşy gündelik siklda dowam edýär, oňa sirkadian ritmi diýilýär.
20 hepdede doly emele gelen gulagyň içinde eşidiş perdesi adaty ululykda bolýar. Şundan soň düwünçek daşarky her hili sesleri duýup başlaýar.
Kelle sünkünde saçlar ösüp başlaýar.
Deriniň ahli gatlaklary we gurlyşlary, saç folikullary we glandalar hem doly emele gelýär.
tohumlandyrylmadan soň 21-22 hepdäniň içinde öýkeniň dem alyş ukyby biraz ösýär. birnäçe düwünçekler üçin ýatgydan daşardaky ýaşaýyş şertlerinde ýaşaýyşa ukyplylyk döreýär. Medisinanyň kämilleşmegi bilen wagtyndan öň doglan çagalaryň diri galmagyny gazanyp bolýar.
Daşky görnüşi : https://www.ehd.org/resources_bpd_illustrated.php?page=12&language=95
GÖWRELILIK DÖWRÜNIŇ ÖSÜŞ BIOLOGIÝASY (ilkibaşda)
GÖWRELILIK DÖWRÜNIŇ ÖSÜŞ BIOLOGIÝASY (0 -4 hepde)
GÖWRELILIK DÖWRÜNIŇ ÖSÜŞ BIOLOGIÝASY (4 – 6 hepde)
GÖWRELILIK DÖWRÜNIŇ ÖSÜŞ BIOLOGIÝASY (6 – 8 hepde)
GÖWRELILIK DÖWRÜNIŇ ÖSÜŞ BIOLOGIÝASY (8-nji hepde)
GÖWRELILIK DÖWRÜNIŇ ÖSÜŞ BIOLOGIÝASY (8 – 12-nji hepde)
GÖWRELILIK DÖWRÜNIŇ ÖSÜŞ BIOLOGIÝASY (3-4-nji aý)
GÖWRELILIK DÖWRÜNIŇ ÖSÜŞ BIOLOGIÝASY (4 – 6-nji aý)
GÖWRELILIK DÖWRÜNIŇ ÖSÜŞ BIOLOGIÝASY (6-nji aý -dogluş )
Filed under: Çagalar, Bütin Temalar, Saglyk |


text:
Salam. Men 19 yaşymda, özüm hem 6 aýlyk göwreli. 4 aýymy doldurup (18 hepdelik) USB-ny geçdim. Şonda göwrämdäki çaganyn gyzjagazdygyny aýtdylar. Meni gyzyklandyrýan zat- şol möhletde çaganyň jynsyny anyk bilip bolýarmy?
Saýtyň okyjysy.
Hormatly okyjy!
Göwreliligiň 13-16-njy hepdesinden son (jyns agzalary 9-12 hepde aralygy emele gelýär) çaganyň jynsyny kesgitlemek mümkindir. Ultrases barlagynda çaganyň daşky jyns agzalarynyň görülmegi netijesinde onuň jynsy kesgitlenýär. Göwredäki çaganyň jynsy güberçeginiň uzynlygy we gyşarmagy (oglanjyklarda 300-dan ýokary) esasynda, bu möhlet aralygynda çaganyň jynsy barada belli bir maglumat berip bolar. Ýöne kesgitlemeleriň dogrulygynyň lukmanyň tejribesine, ulanylýan ultrases enjamyň hiline we barlag wagty çaga düwünçeginiň ýatyş hem-de umumy (meselem, jyns agzalaryň çişginliligi) ýagdaýyna baglydygyny hem bellemek zerurdyr. Lukmanlaryň bellemegine görä, çaganyň jynsyny kesgitlemek üçin onuň hereketleriniň işjeňleşýän, göwreliligiň 20-22 hepde aralygy has oňaýlydyr. Jynsy kesgitlemekde 3D ultrases enjamlaryň takyklygy bilen tapawutlanýandyklaryny hem bellemelidir.
Hormat bilen, saýtyň lukmany.
Teswirlemeler
Ýylan çakmalarda berilmeli ilkinji kömegiň aýratynlyklary we bu barada doly maglumaty, saýtymyzda ýerleşdirilen "Ýylan çakmalarda berilýän ilkinji kömek" atly makaladan okap bilersiňiň.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Adam bedeniniň energiýasy
Adam bedeniniň energiýasynyň ýigrimi göterimi beýniniň öz işlerini ýerine ýetirmegi üçin sarp edilýär.
Minnesota uniwersitetiniň lukmançylyk mekdebiniň alymlary beýniniň sarp edýän energiýasynyň juda az böleginiň oýlanyş ukybyna gidýändigini, üçden iki böleginiň impulsyň ýaýramagy üçin zerurdygyny, galan böleginiň bolsa beýniniň öýjükleriniň ýaşaýşa ukyplylygynyň dowam etmegi üçin gerekdigini aýdyňlaşdyrdylar.
Alymlar laboratoriýada geçiren barlagynda magnit-rezonans tomografiýasynyň ýardamy bilen maddalaryň güýçli depginli alyş-çalşygynyň we beýniniň işjeňliginiň dürli derejede ulanylyşynyň arasynda özara gatnaşyk döretdiler. Şonda beýniniň sarp edýän energiýasynyň haýsy böleginiň onuň işjeňligine bagly däldigini, ýagny beýniniň öýjükleriniň ýaşaýşa ukyplylygynyň dowam etmegi üçin zerurdygyny anykladylar. Geçirilen barlaglar beýniniň dokumalarynda bolup geçýän madda alyş-çalşygynyň ýagdaýyny öwrenmäge itergi berer.
Zaman
Filed under: Bütin Temalar, Bilim, Habarlar, Saglyk |


text:
Habarlar 4 march 2017
Ykdysadyýet
Oba hojalyk önümlerini öndürijilere ýyllyk 1 göterim we 5 göterim bilen ýeňillikli karzlar berler
oba hojalyk tehnikalaryny, gurallaryny we abzallaryny hem-de suwy tygşytlaýjy tehnikalary, enjamlary, suwaryşda ulanylýan geçirijileri satyn almak üçin ýyllyk 1 göterim bilen, olaryň ulanyş möhletinden ugur alyp, 10 ýyla çenli möhlete her ýylda deň paýlarda gaýtarmak şertinde;
Ykdysadyýet
Şu hepde Türkmenistanyň Döwlet haryt-çig mal biržasynyň söwdalarynda geleşikleriň 64-si hasaba alyndy
Birleşen Arap Emirliklerinden, Beýik Britaniýadan, Germaniýadan we Owganystandan gelen işewürler suwuklandyrylan gazy (“Türkmengaz” DK) satyn aldylar. Bulardan başga-da, daşary ýurt puluna azyklyk bugdaý, tekiz boýalan we žakkard tüýjümek önümler, nah ýüplük, garaköli goýnunyň ýüňi ýerlenildi. Olary Russiýadan, BAE-den, Türkiýeden, Şotlandiýadan, Owganystandan gelen telekeçiler satyn aldylar. Geleşikleriň jemi bahasy ABŞ-nyň 24 million 765 müň dollaryndan gowrak boldy.


text:
Halkara Informatika Olimpiadasy
Halkara Informatika Olimpiadasy (IOI, International Olympiad in Informatics) informatika dersi boýunça mekdep okuwcylarynyñ arasynda her ýilda geçirilýän bäsleşikdir. Birinji HIO 1989-nji ýylda geçirildi.
Bäsleşik 2 günlük kompýuter programmirlemekden we algoritmik meseleleri cözmekden ybarat. Her okuwcynyn ozi ayri ýaryşýar. Gatnaşýan her Döwletden 4-e çenli okuwcy getirmek bolýar (2004-nji ýylda 81 golaý yurt gatnaşdy). Okuwçylar öz ýurtlarynda geirilýän Döwlet bäsleşiklerine görä saýlanýarlar. Meselem, Türkmenistanyň adyndan gatnaşýan topar, Turkmenistanyñ mekdep okuwcylarynyñ arasynda geçirilýän "Beýik Saparmyrat Türkmenbaşy zamanasynyñ altyn zehinleri" atly informatika we kompýuter tehnologiýalarynyñ esaslary dersi boýunça bäsleşige görä saýlanýar.
Türkmenistan IOI99(diñe ýolbaşçy), IOI2000, IOI2001(dine yolbascy), IOI2002, IOI2003, IOI2004, IOI2005 (1 bürünç medal), IOI2006 (1 altyn medal) gatnaşdy we IOI2007 taýýarlyk görülýär.
IOI2007 Horwatiýa döwletinde geçiriler.
Bäsleşigiñ geçirilşi[üýtget | edit source]
Bäsleşigiñ her gününde okuwçylara 3 sany mesele we olary cozmek ucin 5 sagat berilyar. Her okuwcynyn yeke ozi ishlemeli, dine oz kompyuteri bilen we okuwcydan, kitapdan hic hili komek almazdan. Meseleleri cozmek ucin okuwcylar C, C++ yada Paskal programmirleme dilinde programma yazmaly we ony 5 sagat gecmezden on ibermeli bolyarlar. Synag gutaranyndan sonra, onden tayyarlanan gizli testler (koplenc 10-20 test bolyar) bilen hemme kisinin programmalary barlanyar. Her dogry gecen test ucin okuwcy belli bir baha alyar. Yazilan programma belli bir wagtyn icinde ishini gutarmaly, rugsat edilen yatdan artykmac ulanmaly dal we dogry jogap cykarmaly.
Birinji we ikinji gunlerde alynan ballar jemlenyar. Yapilis dabarada okuwcylara olaryn bahalaryna gora medallar paylanyar.
IOI bolan yerleri we sahypalary[üýtget | edit source]
- IOI 2009 2009-njy ýylda Plovdiv, Bolgariýa geciriler.
- IOI 2008 2008-nji ýylda Alexandriýa, Müsür geciriler.
- IOI 2007 2007-nji ýylda Zagreb, Horwatiýa geciriler.
- IOI 2006 2006-njy ýylyň Mérida, Yucatán, Meksika, August 13 - 20, 2006 Web sahypasy
Serediñ[üýtget | edit source]
- Halkara Matematika Olimpiýadasy (IMO)
- Halkara Fizika Olimpiýadasy (IPhO)
- Halkara Himiýa Olimpiadasy (IChO))
- Halkara Biologiýa Olimpiadasy (IBO)
- Halkara Ýaşlar Tebigy Bilimler Olimpiýadasy (IJSO: International Junior Science Olympiad)


text:
21.12.2016. Hormatly Prezidentimiz Gurbanguly Berdimuhamedowyň ykdysady strategiýasyna laýyklykda, Türkmenistanda bazar ykdysadyýetine tapgyrlaýyn geçmek ýurdumyzyň tebigy serişdelerini netijeli peýdalanmak, ýerli serişdelerden taýýarlanylýan önümleriň dürli görnüşleriniň öndürilişiniň möçberlerini ýokarlandyrmak daşary ýurtlardan getirilýän önümleriň ornuny tutýan ýokary hilli harytlar bilen içerki bazary üpjün etmek boýunça wezipeleriň oňyn çözülmegi bilen utgaşykly alnyp barylýar.
Şunuň bilen baglylykda, köpugurly esasda ösüş gazanmak, düzümleýin üýtgedip gurmak, milli ykdysadyýetimiziň eksport kuwwatlyklaryny pugtalandyrmak, senagat pudagyna, obasenagat toplumyna we ulag – logistika düzümlerine maýa goýum serişdelerini gönükdirmek, kiçi we orta telekeçiligi, telekeçilik başlangyçlaryny hemmetaraplaýyn goldamak boýunça işjeň durmuşa geçirilýän syýasatyň oňyn netije berýändigini bellemeli.
Soňky ýyllarda esasy makroykdysady görkezijileriň durnukly ösüşi munuň aýdyň subutnamasydyr. Şeýlelikde, 2016-njy ýylyň on bir aýynda jemi içerki önümiň ösüşi 6,2 göterim, şol sanda senagatda 1,1 göterim, gurluşykda 4,4 göterim, ulag-aragatnaşyk pudagynda 10,4 göterim, oba hojalygynda 12 göterim ýokarlandy. Ýurdumyzda öndürilen önümleriň ösüş depgini geçen ýylyň degişli döwri bilen deňeşdirilende 103,4 göterime deň boldy. Döwlet Baştutanymyz Gurbanguly Berdimuhamedow tarapyndan işlenip taýýarlanylan senagat taýdan ösüşiň esasy ugurlaryna laýyklykda welaýatlarda 209 desganyň gurluşygy tamamlandy. Olaryň 111-sinde gurluşyk işleri dowam edýär. Sebitlerde bar bolan dürli görnüşli çig mal serişdelerini toplumlaýyn gaýtadan işlemäge, geljekde ykdysady ösüş üçin pugta binýady döretmäge, ýurdumyzyň sarp ediş bazarlarynda haryt bolçulygyny üpjün etmäge we ilatyň iş bilen üpjünçiligini ýokarlandyrmaga gönükdirilen täze kärhanalaryň birnäçesi ulanmaga berildi.
Geçen ýylyň maý aýynda tassyklanan, Türkmenistanda öndürilýän eksporta niýetlenen önümleriň möçberlerini artdyrmak baradaky Döwlet maksatnamasy we Türkmenistanda daşary ýurtlardan getirilýän önümleriň ornuny tutýan önümçilik baradaky Döwlet maksatnamasy hut şu ugra gönükdirilendir. Mälim bolşy ýaly, şu maksatnamalaryň çäklerinde himiýa senagatynyň, maşyn gurluşygynyň, oba hojalygynyň, gurluşygyň, ýeňil we azyk senagatynyň, beýleki pudaklaryň, ýurdumyzyň derman senagaty ulgamynyň ösüşine gönükdirilen 110-dan gowrak taslamany durmuşa geçirmek meýilleşdirildi. Gurluşyk, himiýa, durmuş ulgamyna degişli ýerli çig maldan öndürilýän önümleriň giň görnüşleriniň önümçiligi boýunça döwrebap kärhanalar gurlar.
Hormatly Prezidentimiz Gurbanguly Berdimuhamedow Ministrler Kabinetiniň şu ýylyň 9-njy dekabrynda geçirilen giňişleýin mejlisinde ýurdumyzda eksport kuwwatyny artdyrmak boýunça çäreleriň durmuşa geçirilmegi bilen, daşary ýurtlara ugradylýan elektrik energiýasynyň mukdarynyň 17,4 göterim, mineral dökünleriň 2,6 göterim, sementiň 6,3 göterim artandygyny belledi. Şeýle hem ýüňüň, haly önümleriniň, gök hem-de miwe önümleriniň, ösümlik ýagynyň, bugdaýyň, pagta süýüminiň we beýleki harytlaryň eksport möçberi artdy.
Döwlet Baştutanymyz önümleri daşary ýurtlardan satyn almagyň 10 göterime golaý azalandygyny aýdyp, serişdeleriň, azyk we senagat harytlarynyň getirilmeginiň azalmagynyň bu harytlary ýurdumyzda öndürmegiň depgininiň ýokarlanmagyna oňyn täsirini ýetirendigini belledi.
Türkmenistanda ykdysadyýetiň öňdebaryjy pudaklaryny döwrebaplaşdyrmak boýunça maksatnamalaýyn çäreler durmuşa geçirilýär. Bu ýurdumyzyň ykdysady ösüşiniň ýokary depginlere eýe bolmagynda, ilatyň durmuş derejesiniň ýokarlanmagynda has-da ähmiýetlidir. Ýurdumyzyň ýangyç-energetika toplumynda gymmatly önümleri çykarýan ýokary tehnologiýaly önümçilikleriň döredilmegine ilkinji derejeli ähmiýet berilýär.
Polimeriň önümçiligi boýunça iri desgalaryň we olardan dürli harytlary taýýarlaýan kärhanalaryň gurluşygy ýurdumyzyň nebithimiýa senagatynyň ösüşiniň möhüm ugurlaryna öwrüldi. Häzirki döwürde Türkmenbaşydaky nebiti gaýtadan işleýän zawodlar toplumynda polipropilen plýonkalarynyň önümçiligi boýunça zawodyň gurluşygy alnyp barylýar. Ol azyk we beýleki önümleri gaplamak üçin giňden ulanylýar. Kärhananyň kuwwaty ýylda 20 müň tonnadan gowrak bolar.
Mundan başga-da, bu ýerde özünde haýal kokslama gurnamasyny hem-de gudrony asfaltdan aýyrýan bölümi özünde jemleýän döwrebap toplum gurulýar. Nebit koksynyň bazary çäksizdir. Ol ýangyç hökmünde we gara we reňkli metallurgiýada, polat kebşirlenende, alýumin önümçiliginde, dürli maksatly elektrodlar taýýarlanylanda ulanylýar. Şeýle hem ol tehniki motor ýaglaryny we ýokary oktanly awtoulag benzinlerini almak üçin örän gymmatly çig mal bolup durýar. Ol dizel we ýylylyk ýangyçlarynyň önümçiligi üçin zerur bolan serişdeleriň köp görnüşleriniň önümçiligini üpjün edýär. Onuň galyndysy bolan asfalt we smola ýokary hilli ýol gurluşygy bitumlaryny taýýarlamakda ulanylýar. Munuň özi ýurdumyzda ýaýbaňlandyrylan giň möçberli ýol gurluşygynda has-da ähmiýetlidir.
Bu baradaky gürrüňi dowam etmek bilen Seýdi şäherindäki nebiti gaýtadan işleýän zawodda 2015-nji ýylda ýol gurluşygy bitumynyň önümçiligi boýunça täze tehnologik gurnamanyň işe girizilendigini bellemeli. Munuň özi ýurdumyzda ilkinji gurnama bolmak bilen, onuň işi agyr nebit galyndylary bolan nebit ugradylanda galýan galyndylary gaýtadan işlemäge, ondan nebit önümleriniň esasy görnüşleriniň önümçiligi üçin zerur bolan serişdeleri almaga mümkinçilik berýän serişdeleri öndürmäge gönükdirilendir.
Türkmenistanda ägirt uly tebigy gaz gorlarynyň bolmagy ýurdumyzyň gazhimiýa pudagynyň döwrebaplaşdyrylmagyna we ösdürilmegine giň ýol açýar. Şeýlelikde, Ahal welaýatynda tebigy gazdan benzin alýan zawodyň gurluşygy alnyp barylýar. Tutuşlygyna täze tehnologiýalar bilen enjamlaşdyrylýan kärhana her ýylda tebigy gazyň 1 milliard 785 million kub metrini gaýtadan işlär we Euro-5 standarty boýunça ýokary ekologiýa talaplaryna laýyk gelýän A-92 benziniň 600 müň tonnasyny öndürer.
Hazaryň kenarynda ýerleşýän Gyýanly şäherçesinde ýylda 386 müň tonna polietilene we 81 müň tonna polipropilene barabar önümçilik kuwwaty bolan gazhimiýa toplumynyň gurluşygy alnyp barylýar. Granulirlenen polipropilen dünýä bazarynda ýokary islegden peýdalanýar. Ol polimer plýonkasyny, emeli süýümleri, berk termoplast böleklerini, şeýle hem turba, berk tanap, awtoulaglar üçin dürli filtrler, lybaslar, mebeller, gaplama serişdeleri, azyk önümleri üçin gap ýaly önümleriň önümçiliginde ulanylýar. Polietilen öndürýän toplumyň hem ägirt uly eksport mümkinçilikleriniň bardygyny bellemeli. Polietileniň esasynda hem dürli görnüşdäki turbalaryň we uly islegden peýdalanýan harytlaryň önümçiligini ýola goýmak bolýar.
Şeýlelikde, tebigy gazy has çuňňur we toplumlaýyn esasda gaýtadan işlemäge, onuň eksport ulgamyndaky möçberlerini artdyrmaga aýratyn ähmiýet berýän Türkmenistan diňe bir tebigy gaz we çig nebit ýaly ilkinji energiýa serişdeleri bazarynda däl, eýsem, gazhimiýa önümleriniň has girdejili ugurlarynda hem öz ornuny giňelder.
Ýurdumyzda we tutuş dünýäde azyk howpsuzlygyny üpjün etmegiň çäklerinde mineral dökünleriniň önümçiligini artdyrmak himiýa senagatynyň ösüşiniň esasy ugry bolup durýar. Mary şäherinde karbamid we ammiak öndürýän iri zawodlar toplumy ähmiýetli desgalaryň hatarynda durýar. Häzirki döwürde “Türkmenhimiýa” döwlet konserniniň hereket edýän kärhanalarynyň öndürýän önümleriniň umumy möçberleri ýurdumyzyň agrar pudagynyň azot dökünlere bolan isleglerini kanagatlandyrmak bilen çäklenmän, eýsem, özüniň eksport kuwwatlyklarynyň durnukly ösüşini kemala getirýär. Balkan welaýatynyň Garabogaz şäherinde gurulýan we ýyllyk kuwwaty 1 million 155 müň tonna karbamide barabar bolan täze kärhana hut şu ugra gulluk eder.
Türkmenabadyň S.A.Nyýazow adyndaky himiýa zawodynda kükürt kislotasyny öndürýän bölümiň işe girizilmegi Türkmenistanyň himiýa pudagynyň sazlaşykly ösüşine şaýatlyk edýär. Bu bölümiň önümleri ýurdumyzyň dürli senagat kärhanalarynda çig mal hökmünde netijeli peýdalanylýar.
Türkmenistanda ilkinji we Merkezi Aziýada iri kaliý duzlaryny özleşdirmek boýunça dag-magdan baýlaşdyryjy toplum bolan ähmiýetli maýa goýum taslamasy özüniň möçberi boýunça deňsiz-taýsyzdyr. Onuň durmuşa geçirilmegi bilen bu ugur boýunça ägirt uly mümkinçilikler emele geler. Lebap welaýatynyň Köýtendag etrabyndaky 2 milliard tonna kaliý duzlaryndan gowrak gory bolan Garlyk ýatagynyň işlenip taýýarlanylmagy we onuň çäginde kaliý duzuny çykarýan hem-de baýlaşdyrýan kärhananyň gurulmagy ýurdumyzyň himiýa senagatynyň ösüşinde täze tapgyry emele getirer. Önümiň bu görnüşini eksport etmek üçin bu ýerde ägirt uly mümkinçilikler bar. Senagat toplumy geljekde diňe bir ýurdumyzyň oba hojalygyny ekologiýa taýdan arassa mineral dökünler bilen doly üpjün etmän, eýsem her ýylda bu gymmatly önümiň 1 million tonnadan gowragyny eksporta ugratmak üçin şert döreder.
Ýerli çig mallaryň binýadynda gurluşyk serişdeleriniň önümçiligine ägirt uly goldaw berilýär. Şunlukda, ýurdumyzda ykdysady we durmuş maksatly köp sanly desgalaryň gurluşygy giň gerimde alnyp barylýar. “Türkmendemirbetonönümleri” önümçilik birleşiginiň kärhanalary gurluşyk ulgamyna diwarlyk panelleri, armaturlanan bloklary, keramziti, gurnama demir beton önümlerini, keramiki kerpiçleri, diwarlyk beton daşlaryny, örtük plitalaryny we beýlekileri ugradýar.
Balkan we Lebap welaýatlarynda iri sement zawodlarynyň gurulmagy, Aşgabadyň, Abadanyň iri panelli jaý gurluşyk zawodlarynyň, Türkmenabat şäherinde ugurdaş “Demirbetonönümleri” kärhananyň, Daşoguz şäherinde demir beton önümleri kärhanasynyň döwrebaplaşdyrylmagy, Ahal welaýatynyň Ak bugdaý etrabynda izogama we folgaizola ýaly örtük serişdeleriniň önümçiligi boýunça täze senagat toplumynyň ulanmaga berilmegi bu ulgamda alnyp barylýan işleriň ähmiýetlidigini alamatlandyrýar. Kärhananyň taslama kuwwaty ýylda 10 million inedördül metr önüme barabardyr.
Mundan başga-da, Türkmenabat şäherindäki “Demirbetongurnama” zawodynda keramiki plitalary örmek üçin gury ýelimli garyndylaryň önümçiligi ýola goýuldy. Daşary ýurtlardan getirilýän önümleriň ornuny tutýan kärhanalaryň hatarynda Ahal welaýatynyň Kaka etrabynda gurlan we ýyllyk kuwwaty 70 müň kub metre barabar bolan inert gurluşyk serişdeleri kärhanasy bar. Bu ýerdäki känlerde işleýän karýerler önümçiligi ýuwlan çagyl we gurluşykda uly isleg bildirilýän beýleki ugurdaş önümler bilen üpjün edýär.
Ýerli çig mallaryň esasynda ýurdumyzda täze önüm bolan has inçe, aýratyn berk bazalt ýüplügini we ondan öndürilýän ýylylyk saklaýan hem-de kompozet gurluşyk serişdelerini taýýarlaýan kärhanalary döretmek boýunça giň möçberli işler alnyp barylýar. Bazalt ýüplüginiň önümleri ekologiýa taýdan howpsuz we senagat hem-de durmuş maksatly desgalaryň gurluşygynda, nebitgaz, awiasiýa, himiýa, turba senagaty, awtomobil we maşyn gurluşygy, elektroenergetika, metallurgiýa, oba hojalygy, gämi gurluşygy, nebithimiýa we beýleki pudaklarda giňden ulanylýar.
Şeýle hem Lebap welaýatynyň Magdanly şäherinde ýerleşýän “Türkmenmineral” önümçilik birleşiginiň binýadynda döwrebap senagat kärhanalaryny döretmek işleri alnyp barylýar. Kalsiý karbidi, gipsoangidrid serişdesini, owradylan kaustik dolamiti, dürli magdan däl gurluşyk materiallaryny, şeýle hem himiýa pudagy we azyk duzy üçin hlorlanan heki öndürmek bu ulgamyň işiniň esasy ugry bolup durýar.
Ýurdumyz üçin täze hasaplanylýan senagat tehnologiýalaryň hatarynda float usuly boýunça aýna önümçiligi bar. Bu tehnologiýa Ahal welaýatynyň Gökdepe etrabyna degişli Owadandepedäki iri kärhanalar toplumynyň taslamasynyň esasyny düzdi. Bu ýerde aýna önümçiligi üçin esasy çig mal hökmünde ulanylýan kwars çägesini öndürýän fabrik hereket eder. Onuň gurluşygyna 2015-nji ýylda badalga berildi.
Kärhana ýylda 7,2 million inedördül metr aýna we onuň örän köp görnüşlerini, şol sanda açyk we reňkli, laminirlenen hem-de penjire, aýna paketlerini öndürmek üçin 4 millimetr galyňlygy bolan taplanan aýnalary, şeýle hem dürli açyk hem-de reňkli, göwrümi 0,3 litrden 3 litre çenli bolan çüýşe gaplaryň, lukmançylyk serişdeleri we flakonlaryň 85 million birligini öndürmäge niýetlenendir. Bu kärhananyň işe girizilmegi degişli önümleriň ýurduň daşyndan getirilýän möçberlerini peseltmäge mümkinçilik berer we eksporty ýola goýar.
“Türkmenistanyň Prezidentiniň 2012—2016-njy ýyllarda ýurdumyzy durmuş-ykdysady ösdürmek boýunça maksatnamasyny”, şeýle hem daşary ýurtlardan getirilýän önümleriň ornuny tutýan hem-de eksport möçberlerini ýokarlandyrýan önümçilik boýunça Döwlet maksatnamalaryny ýerine ýetirmegiň çäklerinde däneçilik, pagtaçylyk, gök ekerançylyk, maldarçylyk we guşçulyk ýaly ugurlaryň önümçilik kuwwatlyklarynyň ösdürilmegine ähmiýet berilýär.
Şunlukda, täze, döwrüň talabyna laýyk gelýän un üweýän kärhanalaryň, maldarçylyk toplumlarynyň, ýyladyşhana hojalyklarynyň, çörek-bulka, unaş, et we süýt önümleriniň, ösümlik ýagynyň, peýnirleriň, şöhlatlaryň dürli görnüşleriniň önümçilik desgalarynyň gurluşygyna ähmiýet berilýär. Ykdysadyýetimiziň hususy pudagyna döwlet goldawy berilýär. Oba hojalygynda hususyýetçiligiň paýy 92 göterimden geçýär.
Şeýlelikde, 2016—njy ýylyň on bir aýynda unuň önümçiligi geçen ýylyň degişli döwri bilen deňeşdirilende 5,3 göterim, unaş önümleriniňki — 3,8 göterim, etiňki — 1,3 göterim, süýdüňki — 1,3 göterim, ýumurtganyň önümçiligi — 4,8 göterim, gök önümleriňki — 8,6 göterim, bakjanyňky — 16,4 göterim, ir-iýmişleriň önümçiligi — 1,6 göterim ýokarlandy.
Milli ykdysadyýetimiziň azyk senagatynda daşyndan getirilýän önümleriň ornuny tutýan harytlaryň möçberleriniň ýokarlanmagy balyk senagatynyň ösdürilmegini şertlendirdi. Balkan welaýatynyň Türkmenbaşy etrabynyň merkezinde bekre balyklaryny köpeldýän, gara işbilleri we balyk önümlerini öndürýän toplum ýurdumyzyň Senagatçylar we telekeçiler birleşmesine degişli “Hazarbalyk” açyk paýdarlar jemgyýeti tarapyndan guruldy. Onuň ýyllyk kuwwaty 100 tonna harytlyk bekre balyklaryna, 2 tonna bekre işbiline, 170 tonna kakadylan we beýleki balyk önümlerine, şeýle hem 10 million birlik gaplanan önümlere barabardyr. Mundan başga-da, Ahal welaýatynyň Ak bugdaý etrabynda 2015-nji ýylda bekre, karp we lakga balyklaryny köpeltmek boýunça toplum işe girizildi. Onuň ýyllyk kuwwaty degişlilikde 20, 10 we 60 tonna harytlyk balyga barabardyr.
Hormatly Prezidentimiz Gurbanguly Berdimuhamedowyň milli ykdysady strategiýasynyň üstünlikli ösüşini ýurdumyzyň dokma senagaty hem görkezýär. Hut şu pudakda Türkmenistanyň çig mal iberiji ýurt bolmakdan dünýäniň iri öndürijisine hem-de taýýar önümi eksport ediji ýurda öwrülmegi boýunça döwlet meselelerini çözmäge aýratyn üns berilýär.
Ajaýyp mümkinçilikleri bolan Aşgabat dokma toplumy, Türkmenbaşy adyndaky dokma toplumy, Jinsi toplumy, şeýle hem Ruhabat, Gökdepe we Gypjak dokma toplumlary muňa aýdyň mysal bolup durýar. Birinji derejeli mata önümleriniň goýberilmegi ýurdumyzyň dokma senagatynyň tikin we trikotaž bölümleriniň ösüşine, içerki bazary daşary ýurtdan getirilýän harytlaryň ornuny tutýan owadan we ýokary hilli ýerli önümler bilen doldurmaga güýçli itergi berdi. Bu bolsa öz gezeginde “Türkmenistanda öndürildi” ýazgyly nyşany bolan daşary ýurda çykarylýan önümleriň möçberini hem-de görnüşlerini üzül-kesil artdyrmaga oňat mümkinçilik berdi.
Mysal üçin, Ruhabadyň panbarhat öndürýän fabriginiň işe girizilmegi netijesinde türkmen zenanlarynyň uly isleginden peýdalanýan bu ajaýyp matanyň dürli öwüşginli we nagyşly önümçiligi ýola goýuldy. Lukmançylyk pamyklaryny we kosmetika pamyk serişdelerini öndürmek boýunça Aşgabat fabrigi guruldy. Ruhabat dokma toplumynda emeli ýüpekden taýýarlanan dürli görnüşli ýokary hilli ştapel matalarynyň, şeýle hem dürli görnüşli üstki eşikleri tikmek üçin laýkra goşulan gabardiniň, kanwasyň önümçiligi ýola goýuldy. Türkmenbaşy adyndaky jinsi toplumynda bu matalardan taýýarlanan “Bedew” milli nyşanly ýokary hilli erkek adamlaryň jalbarlaryny öndürmek ýola goýuldy.
Şu ýyl paýtagtymyzyň nah-mata önümleri kombinatynyň binýadynda ýerleşýän daşary ýurtdan getirilýän harytlaryň ornuny tutmak boýunça uly mümkinçiligi bolan, kuwwatlylygy ýylda 2 million 500 müň jübüt jorap öndürmek boýunça bölümçe hem-de Aşgabadyň Modalar öýünde ýylda 23 müň sany örülen switerleri öndürýän trikotaž bölümçesi ulanylmaga berildi.
Öndürijilik kuwwaty ýylda 4 müň tonna ýuwlan ýüňe barabar bolan täze bölümçäniň açylmagy bilen Marynyň ýüňi ilkinji gezek gaýtadan işleýän fabrigi ýüň egriji fabrikleriň ýokary hilli çig mala bolan islegini doly kanagatlandyrýar. Önümleriň ep-esli bölegi içerki bazara barýar. Munuň netijesinde ýurdumyzyň telekeçileri bazarlary owadan we ýokary hilli önümler bilen dolduryp, milli halyçylygy ösdürmäge giň mümkinçilik alýarlar.
Umuman, bularyň hemmesi hormatly Prezidentimiz Gurbanguly Berdimuhamedowyň başlangyçlary boýunça durmuşa geçirilýän, ýurdumyzy raýatlaryň durmuşy we zähmet çekmegi üçin ajaýyp şertleri üpjün edilen öňdebaryjy döwlete öwürmegi, halkyň döredijilik kuwwatyny amala aşyrmagy maksat edinýän ykbal çözüji we düýpli özgertmeleriň ýolunda ynamly ädimler bolup durýar.
Türkmenistanyň Döwlet habarlar agentligi


text:
Hindistanyň we Pakistanyň Şanhaý Hyzmatdaşlyk Guramasyna doly derejeli agza hökmünde yglan edilmegine garaşylýar. Regional howpsuzlyk guramasynyň sammiti Gazagystanyň paýtagty Astanada başlandy.
Hytaýy, Orsýeti we Merkezi Aziýanyň dört döwletini Gazagystany, Gyrgyzystany, Täjigistany we Özbegistany öz içine alýan guramanyň iki günlük sammiti 8-nji iýunda başlandy.
Hytaýyň prezidenti Ksi Jinping 7-nji iýunda Astana bardy we Gazagystanyň prezidenti Nursoltan Nazarbaýew bilen duşuşyp, ýurtlaryň ikitaraplaýyn gatnaşyklaryny ara alyp maslahat etdi.
Sammitiň geçýän wagtynda Hytaýyň ýolbaşçysynyň we Orsýetiň prezidenti Wladimir Putiniň arasynda hem duşuşyk bolar. Olar Koreýa ýarymadasyndaky ýagdaýy ara alyp maslahat ederler, diýip Kremliň geňeşçisi Ýuriý Uşakow aýtdy.
Pakistanyň we Hindistanyň Şanhaý Hyzmatdaşlyk Guramasyna agza bolmagy 2015-nji ýylyň iýul aýynda tassyklanypdy.
Owganystan, Belarus, Eýran we Mongolia guramada synçy statusyna eýe boldylar.


text:
Hindistanyň Indira Gandi adyndaky halkara aeroportynyň gümrük departamentiniň howa aňtaw birleşigi 19 kilogram gyzyly kontrabanda ýoly bilen geçirmäge synanyşmakda aýyplap, Türkmenistanyň 28 raýatyny, şol sanda 22 zenany tussag etdi. Bu barada Hindistanyň media serişdeleri habar berýär.
Читайте также на русском
“The Indian Express” neşiri özüniň 6-njy maýda beren maglumatynda agzalýan türkmenistanlylaryň anna güni aýry-aýry iki wakada tussag edilendigini we ele salnan gyzylyň 60 million hindi rupisine, ýagny ortaça 890 müň amerikan dollaryna barabardygyny aýdýar.
“Gümrük gullugynyň komissary Amandip Singh tussag etmeleri tassyklady. Çeşmelerimiziň aýtmagyna görä, aeroportynyň aňtaw gullugyna ‘Türk howaýollary’ kompaniýasyna degişli uçarda 23 adamdan ybarat bir toparyň Deli şäherine geljekdigi barada ýörite maglumat gowşupdyr” diýip, agzalýan neşir ýazýar.
Resmileriň aýtmagyna görä, Türk howaýollary kompaniýasynyň “T-5539” uçuş belgili uçary aeroporta gonanda, howa aňtaw birleşiginiň agzalary ýolagçylary barlap, 23 türkmenistanlyny tussag edýär. Olaryň geçiren jikme-jik barlaglaryndan soňra, türkmen raýatlarynda üst-üstüne dakylan ýüzüklerden, bileziklerden we zynjyrlardan ybarat gyzylyň üsti açylýar.
“Olar komissaryň kömekçisi S.K.Pandeý tarapyndan soraga çekildi we olaryň mundan öň hem Deli şäherine gelendiginiň üsti açyldy. Öňki gezekde olar 7 kilogram çemesi gyzyly kontrabanda ýollar bilen geçirip, biznesmene satypdyrlar” diýip, neşir tussag edilen türkmenistanly 23 adam soraga çekilýän mahaly, gümrük gullugynyň resmilerine Türkmenistanyň howaýollary kompaniýasynyň “TK716” uçuş belgili uçarynda ýene-de bäş sany türkmen raýatynyň bikanun ýollar bilen Deli şäherine gyzyl getirýändigi barada maglumatyň gelip gowşandygyny aýtdy.
Maglumata görä, şondan soň howa aňtaw gullugynyň işgärleri bu raýatlary hem saklap, olaryň gyzyly bikanun ýollar bilen geçirmäge synanyşýandygyny anyklaşdyrýarlar.
Hindistanyň habar beriş serişdelerinde bu iş boýunça derňewleriň dowam edýändigi aýdylýar, ýöne tussag edilen türkmen raýatlaryň ykbaly barada häzirlikçe maglumat berilmeýär.
Bu mesele boýunça Azatlyk Radiosynyň Türkmenistanyň Hindistandaky ilçihanasy bilen habarlaşyp, kommentariý almak synanyşyklary hem başa barmady.
Belläp geçsek, bu bikanun gyzyl söwdasy bilen baglylykda Türkmenistanyň raýatlarynyň daşary ýurtlarda tussag edilmegi bilen bagly ilkinji waka däl.
Şu ýylyň fewral aýynda Azerbaýjanyň haqqin.az neşiri Bakuwyň Halkara deňiz portunyň gümrük gullugynyň gaçak görnüşde Azerbaýjana gyzyl geçirmekçi bolan türkmen raýatlaryny saklandygy barada habar beripdi.
Maglumata görä, “Bagtyýarlyk” ýolagçy paromy bilen Bakuwa gelen türkmen raýatlary Muhammet Çaryýew, Bibimalin Moşyýewa we Oguljennet Pälwanowa dagy 993 gramlyk altyny deklarasiýasyz, ýagny beýannamada hasaba aldyrmazdan Azerbaýjanyň çägine bikanun görnüşde geçirmekçi bolanda serhetde saklandylar.
Şeýle-de, şol aýda Belarusyň Içeri işler ministrliginiň Minsk şäheri boýunça baş edarasy 26 we 36 ýaşlaryndaky türkmenistanly iki doganyň 2-nji fewralda 10 sany göwher daşyny satmakçy bolanda ele salnandygyny habar berdi. Agzalýan edaranyň resmi websaýtynda berlen maglumata görä, olar gymmatbaha daşlary 950 amerikan dollaryna satmak isläpdirler.
Şonda belarus Içeri işler ministrliginiň Minsk şäheri boýunça baş edarasy tussag edilen türkmenistanly iki raýata garşy Belarusynyň Jenaýat kodeksiniň gymmatly metallaryň ýa-da daşlaryň söwdasynyň düzgünini bozmak boýunça 223-nji maddasynyň 1-nji bölegine laýyklykda jenaýat işiniň gozgalandygyny mälim edipdi.
Türkmen häkimiýetleri, şol sanda Türkmenistanyň daşary ýurtlardaky ilçihanalary türkmenistanly raýatlaryň daşary ýurtlarda tussag edilmegi dogrusyndaky maglumatlar barada dymyp gelýärler. Bu barada ýurduň resmi media serişdelerinde hem ilat köpçüligine maglumat berilmeýär.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Fotogalereýa
Friday, 29 September 2017 10:41
Ýapyk Binalarda we Söweş Sungaty Boýunça 5-nji Aziýa Oýunlarynyň ýapylyş dabarasy
Friday, 23 June 2017 11:05
Eýran halky ýene bir gezek bütindünýä Kudus gününiň ýol ýörişlerine uly hyjuw bilen gatnaşdy
Tuesday, 13 June 2017 22:12
Eýran Orsýetde geçiriljek bütindünýä futbal ýaryşlaryna gatnaşmaga hukuk gazandy: ilatyň hoşlygy
Monday, 12 June 2017 17:47
Türkmenistanda “Aziada dünýä metbugatynda” atly halkara media-forum geçirildi
Wednesday, 03 May 2017 22:02
magtymguly Pyragynyň dünýä gelen gününiň 284-nji ýyllygyna bagyşlanyp Akgala şäherinde geçirlen dabara
Tuesday, 25 April 2017 22:51


text:
Şu hepdäniň başynda syýasatçy bolmak üçin syýasy partiýa goşulan tanymal kosowaly žurnalist Pristinada, öz öýüniň ýanynda urlup-ýenjildi.
Kosowanyň Demokratik partiýasyna goşulmazyndan öň “Zeri” gazetiniň baş redaktory bolan Arbana Xharra 13-nji maýdaky hüjümden soň hassahana ýerleşdirildi.
Polisiýa onuň ýagdaýynyň durnuklydygyny aýtdy. Bu hüjüm bilen bagly tussag edilenler barada maglumat ýok.
Žurnalist zenan, aýdylmagyna görä, 11-nji iýunda Kosowada geçiriljek parlament saýlawlarynda Demokratik partiýanyň kandidaty bolmagy planlaşdyrypdyr.
Xharra žurnalist hökmünde Dempartiýanyň we beýleki syýasy partiýalaryň resmilerinikorrupsiýada we garyndaşparazlykda aýyplaýan makalalary bilen giňden tanaldy.


text:
“New York Times” neşiri Birleşen Ştatlaryň prezidenti Donald Trampyň ýörite geňeşçi Robert Muelleri işden boşatmak barada iýun aýynda buýruk berendigi, ýöne Ak tamyň geňeşçisiniň wezipeden çekilmek hakyndaky haýbatyndan soň, bu kararyndan yz çekilendigini habar berýär.
Bu barada neşir 25-nji ýanwarda meseläni bilýän, ady köpçülige mälim edilmeýän dört adama salgylanyp ýazdy. Şeýle-de, “New York Times” neşiri bu barada Ak tamdan häzirlikçe kommentariý alyp bolmandygyny hem belledi.
Habarda aýdylmagyna görä, Tramp Muelleri işden çykarmak barada buýruk beripdir, Ak tamyň geňeşçisi Donald McGahn buýrugy berjaý etmän, işden çekiljekdigini aýdypdyr.
ABŞ-nyň aňtaw gulluklary Russiýanyň 2016-njy ýylda Birleşen Ştatlarda geçirilen prezident saýlawlaryna Trampyň bähbidine goşulyşandygy barada netije çykardylar.
Mueller we üç kongress-topary gürrüňi edilýän goşulyşmany we Trampyň kompaniýasy bilen orsýetlileriň arasyndaky potensial gatnaşyklary aýry-aýry derňeýärler.


text:
Habarlar 18 april 2018
Medeniýet
Türkmenistanda aýdym-saz medeniýetine bagyşlanan halkara forum geçirilýär
Medeniýet ministrligi tarapyndan guralan çärä gatnaşmak üçin Russiýa Federasiýasynyň, ABŞ-nyň, Fransiýanyň, Saud Arabystanynyň, Ýaponiýanyň, Koreýanyň, Hindistanyň, Türkiýäniň, Eýranyň, Owganystanyň, Gyrgyzystanyň we Özbegistanyň alymlary hem-de hünärmenleri, şol sanda saz öwrenijileri, dilçileri, sungaty we medeniýeti öwrenijileri paýtagtymyza geldiler.
Wakalaryň jümmüşinde
Türkmenistanyň Prezidenti Sankt-Peterburgyň gubernatoryny kabul etdi
Myhman mähirli kabul edilendigi üçin milli Liderimize hoşallyk bildirip, ýurdumyza gelip görmäge mümkinçiligiň döredilendigine şatdygyny aýtdy. Sankt-Peterburgy Türkmenistan bilen öňden gelýän dostlukly gatnaşyklar we dürli ugurlarda netijeli hyzmatdaşlyk baglanyşdyrýar. Gubernator ikitaraplaýyn gatnaşyklara degişli meselelere hut özüniň üns berýändigi üçin hormatly Prezidentimiz Gurbanguly Berdimuhamedowa hoşallyk bildirmek bilen, türkmen-russiýa gatnaşyklarynyň aýrylmaz bölegi bolan, Newanyň boýundaky şäheriň däbe öwrülen bu gatnaşyklary dowam etmäge gyzyklanma bildirýändigini tassyklady.
Medeniýet
Gymmatly milli miras babatda döwlet tagallalary
Türkmen topragynda saklanyp galan arheologiýa we binagärlik ýadygärlikleri biziň döwürdeşlerimize we nesillerimize köp zatlar barada gürrüň bermäge ukyplydyr. Şol ýadygärlikleriň köpüsi gadymy söwda ýollarynyň ugrunda gaýnap joşan durmuşyň şaýatlary bolupdyr. Milli Liderimiziň kitabynyň şu ýylyň şygaryna öwrülen ady dünýä taryhynyň özboluşlylygynyň many-mazmunyny açyp görkezýär. Munuň özi yklymara kerwen söwdasy arkaly medeniýetleriň gatnaşyklaryny başlan Ýewraziýanyň köp ýurtlarynyň we halklarynyň jemgyýetçilik durmuşynda möhüm ýagdaýdyr. Döwlet Baştutanymyz Gurbanguly Berdimuhamedowyň nygtaýşy ýaly, türkmen halkyna bolsa Beýik Ýüpek ýolunyň dikeldilmeginde we işjeň hereket etmeginde esasy orunlaryň biri ...
Wakalaryň jümmüşinde
«Aýdym-saz sungatynyň gadymy çeşmeleri» atly halkara ylmy maslahata we festiwala gatnaşyjylara
Sizi «Aýdym-saz sungatynyň gadymy çeşmeleri» atly halkara ylmy maslahatyň we festiwalyň açylmagy bilen tüýs ýürekden gutlaýaryn. Aýdym-saz sungatyny öwrenmäge hem-de dünýä ýaýmaga bagyşlanan bu halkara ylmy maslahatyň hem-de festiwalyň örän ähmiýetli we netijeli boljakdygyna berk ynanýaryn. Garaşsyz, hemişelik Bitarap Türkmenistanda halkara derejede şeýle medeni çäräniň geçirilmegi aýdym-saz sungatynyň gadymy çeşmelerini çuňňur öwrenmekde, dünýä döwletleri bilen dost-doganlyk gatnaşyklaryny ösdürmekde möhüm ähmiýete eýedir.


text:
Şu gün tomaşaçylara Türkmen telewideniýesiniň teleýaýlymlarynda tehniki işler sebäpli beriljek arakesme barada bildiriş ýetirildi. Bildirişde milli telewideniýämiziň ýaýlymlarynda 15-nji maý güni gije sagat 00:00-dan gündiz sagat 12:00-a çenli arakesmäniň boljakdygy aýdylýar.
Çeşme: turkmenportal.com
Türkmen telewideniýesi 15-nji maýda ýarym günlük arakesme berýär
Şu gün tomaşaçylara Türkmen telewideniýesiniň teleýaýlymlarynda tehniki işler sebäpli beriljek arakesme barada bildiriş ýetirildi. Bildirişde milli telewideniýämiziň ýaýlymlarynda 15-nji maý güni gije sagat 00:00-dan gündiz sagat 12:00-a çenli arakesmäniň boljakdygy aýdylýar.


text:
Eýran Siriýanyň içindäki öz nokatlaryna Ysraýyl tarapyndan edilen raketaly hüjümleri berk ýazgardy.
11-nji maýda Eýranyň Daşary işler ministrliginiň metbugat-wekili Bahram Ghasemi bolan waka bildiren ilkinji reaksiýasynda Siriýanyň Ysraýylyň agressiýasyndan özüni goramaga hukugynyň bardygyny aýtdy.
Ysraýyl 10-njy maýda Eýranyň Siriýadaky harby infrastrukturasynyň tas ählisine hüjümlerini Eýranyň güýçleriniň Ysraýylyň territoriýasyna ilkinji gezek raketa atmagyndan soň amala aşyrandygyny aýtdy.
Bu garşylygyň döremeginden iki gün ozal ABŞ-nyň prezidenti Donald Tramp ABŞ-nyň Eýranyň ýadro programmasy boýunça 2015-nji ýylda baglaşylan halkara ylalaşygyndan çekilýändigini yglan etdi.
Eýranyň we Ysraýylyň arasyndaky dartgynlylygyň güýçlenmegi halkara derejesinde aladalanmalary güýçlendirdi.
BMG-niň baş sekretary Gutteriş taraplary “ähli duşmançylykly hereketleri” dessine bes etmäge çagyrdy.


text:
Özbegistanyň hökümeti bu Merkezi Aziýa ýurdunda mejbury zähmetiň doly soňuna çykmak barada perman çykardy.
Dünýäde pagtany eksport ediji esasy ýurtlaryň biri bolan Özbegistan ýyllarboýy pagta ýygymyna studentleri, mekdepleriň we saglygy saklaýyş edaralaryň işgärlerini çekip geldi. Ýurt bu tejribelerden 2015-nji ýylda, halkara guramalarynyň basyşy astynda el çekdi.
10-njy maýda çap bolan permana görä, döwlet edaralarynyň işgärleriniň, mekdep mugallymlarynyň we lukmanlaryň, şeýle-de okuwçylaryň köçeleri süpürmek we pagta ýygmak ýaly işlere çekilmeginiň gadagan edilýändigi aýdylýar. Agzalan tejribeler Özbegistanda giňden ulanylýar.
Prezidentiň permanynda döwlet edaralaryna, şol sanda Baş prokuratura we zähmet ministrligine zerur çäreleri görmek tabşyrylýar.
Şawkat Mirziýoýew 2016-njy ýylda aradan çykan Yslam Kerimowyň 20 ýyldan gowrak döwürde repressiw goly astynda dolandyran ýurtda reformalary geçirmegi wada berdi.
Mirziýoýew Özbegistanda mejbury zähmetiň ulanylmagyna degişli tejribeleri aradan aýyrmagy 2017-nji ýylda BMG-niň Baş assambleýasynda eden çykyşynda wada beripdi.
Özbegistan öndürýän pagta çyg malynyň 60% çemesini eksport edýär. Ýurduň pagta senagaty ýylda 1 milliard dollar möçberinde girdeji getirýär we ýurduň umumy önümçiliginiň dörtden bir bölegini emele getirýär.


text:
Baýdak ýurduň geçmişini, şu gününi hem geljegini özünde jemleýar. Baýdaga milletimiziň uzak geçmisiniň taryhy, ençeme asyrlap özbaşdak döwleti arzuwlan ata-babalarymyzyň ruhy siňendir. Baýdak beýik akyldarymyz Magtymguly Pyragynyň „Berkarar döwlet islärin“ diýip, ýüreginden eden arzuwlarynyň wysalydyr.
Her gün oba-şäherlerimiziň görnükli ýerlerinde ýaşyl Baýdagymyzy göreniňde, kalbyňda buýsanç, guwanç duýgusy döreýär. Sebäbi Döwlet Baýdagymyzda keramat, gudrat bar. Baýdagymyzyň nyşanyny döşümize dakyp, oňa buýsanyp gezýäris. Ata Watanymyzyň abraýy halkara giňişliginde gün-günden ýokarlanýar.
Berkarar döwletimiziň bagtyýarlyk döwründe sporta, bedenterbiýä, ynsan saglygyna ünsüň güýçlendirilmegi netijesinde halkara ýaryşlaryna gatnaşyp, dünýä çempionlygyna eýe bolan türgenlerimiziň sany has-da köpelip, mukaddes baýdagymyz ýygy-ýygydan ýokary göterilýär.
Şu ýylyň 18-nji maýynda halkymyz Türkmenistanyň Konstitusiýasynyň we Türkmenistanyň Döwlet baýdagynyň günü dabaraly bellenip geçiler.
Döwlet senamyzda „Baýdagyň belentdir dünýaň öňünde“ diýlip aýdylyşy ýaly, tugumyzyň ýokary galdyrylmagy Türkmenistan döwletimiziň abraýynyň, mertebesiniň arşa galmagydyr.
Ýaşyl Tugum, sen kalbymyň buýsanjy!
Baýdak ýurduň geçmişini, şu gününi hem geljegini özünde jemleýar. Baýdaga milletimiziň uzak geçmisiniň taryhy, ençeme asyrlap özbaşdak döwleti arzuwlan ata-babalarymyzyň ruhy siňendir. Baýdak beýik akyldarymyz Magtymguly Pyragynyň „Berkarar döwlet islärin“ diýip, ýüreginden eden arzuwlarynyň wysalydyr.


text:
25.05.2017. Söwda-senagat edarasynyň sergi merkezinde “Ak şäherim Aşgabat” atly XVI köpugurly halkara sergi öz işini tamamlady. Bu sergi paýtagtymyzyň şähergurluşyk ulgamynda gazanan üstünliklerine hem-de ony mundan beýläk-de ösdürmegiň mümkinçiliklerine bagyşlandy.
Her ýyl geçirilýän bu forumyň abraýy, ýurdumyzyň işewür toparlarynyň we daşary ýurtlaryň esasy kompaniýalarynyň gyzyklanmasy günsaýyn artýar. Işewürler Aşgabady ösdürmekde bu ýerde iri halkara işewürlik merkezini döretmek hem-de maýa goýum işjeňligini ýokarlandyrmak üçin oňat mümkinçilikleriň bardygyny belleýärler.
Serginiň giň meýdançalarynda ýurdumyzyň pudak edaralary hem-de hususy kärhanalary şähergurluşyk we dolandyryş ulgamlary, inžener üpjünçilik ulgamlary, ulag we aragatnaşyk, senagat hem-de durmuş düzümleri, gurluşyk we gurluşyk serişdeleri, jemagat tehnikasy we enjamlary, ekologiýa hem-de abadanlaşdyryş ýaly ugurlary hödürlediler.
Sergi halk hojalyk toplumyny döwrebaplaşdyrmak işini çaltlandyrmakda türkmen paýtagtynyň gazanan üstünliklerini we kuwwatyny, dürli pudaklaryň amala aşyrylýan özgertmelere, bilelikdäki taslamalaryň we daşary ýurtly hyzmatdaşlaryň täze teklipleriniň mysalynda halkara hyzmatdaşlygy işjeňleşdirmek boýunça döwlet syýasatynyň ileri tutulýan wezipelerini çözmäge gatnaşmagynyň tejribesini görkezdi. Bularyň ählisi sebitiň iri syýasy, senagat we ylmy-medeni merkezi bolan, adamlaryň ähli amatlyklaryň hözirini görüp ýaşamagy üçin oňaýly şertlere eýe bolan türkmen paýtagtyny mundan beýläk-de ösdürmek işinde täsirli gurallardyr.
“Ak şäherim Aşgabat” atly serginiň bazaryň talaplarynyň yzygiderli artýan derejesine doly laýyk gelýändigi onuň üstünlige eýe bolmagyny şertlendirdi. Pudagara gatnaşyklar bu babatda uly ähmiýete eýe bolýar. Häzirki wagtda hünärmenleriň işjeň hyzmatdaşlygynyň wajyplygy ylmy-tehniki ösüşiň täze derejä eýe bolmagy bilen şertlendirilendir. Türkmen paýtagtynyň ösüşiniň innowasion häsiýeti onuň şähergurluşyk maksatnamasynda hem öz beýanyny tapýar.
Geçirilen sergi ýakyn wagtda Türkmenistanda ornaşdyrylyp bilinjek iň täze, iň gyzykly we örän ähmiýetli tehnologiýalar bilen tanyşmagyň mümkinçiliklerini ep-esli artdyrdy.
Mysal üçin, önüm öndürijileriň köpüsi energiýany tygşytlaýjy, awtomatlaşdyrylan hem-de kompýuterleşdirilen ulgamlaryň hasabyna şäheriň inžener-kommunikasiýa ulgamlarynyň işiniň netijeliligini ýokarlandyrmaga mümkinçilik berýän tehnologiýalara üns berdiler. Häzirki wagtda ykjam enjamlaryň, dürli maglumatlary aralykdan bermäge ukyply abzallaryň ähmiýeti artýar. Sergide şol enjamlar hem giňden görkezildi.
Sergi Aşgabat şäheriniň energetika düzüminiň ösüşiniň mümkinçilikleri bilen tanyşmaga mümkinçilik berdi, şähergurluşyk maksatnamalaryny, suw üpjünçilik taslamalaryny durmuşa geçirmekde hususy ulgamyň ornuny açyp görkezdi.
Giň möçberli sergide Türkmenistana gelýän syýahatçylaryň sanyny artdyrmaga, welaýatlaryň syýahatçylyk mümkinçiliklerini açyp görkezmäge, "Awaza" milli syýahatçylyk zolagy ýaly ugurlary giňden wagyz etmäge hem-de myhmanhana, saglygy saklaýyş we dynç alyş düzümlerini giňeltmäge gönükdirilen, bilelikde üstünlikli amala aşyrylan we geljegi uly taslamalar görkezildi.
Serginiň aýry-aýry bölümleri işewürligiň möhüm ugry bolan ulag we logistika ulgamyna bagyşlandy. Häzirki wagtda bu ulgamlary ösdürmek boýunça ýurdumyzda amala aşyrylýan giň möçberli işler babatda olar aýratyn ähmiýete eýe bolýar.
Obasenagat toplumynda hem telekeçilik üstünlikli ösdürilýär. Ýurdumyzda azyk bolçulygyny döretmek boýunça işe işjeň gatnaşýan oba hojalyk we azyk önümlerini öndürijileriň köp sanly diwarlyklary hem muny tassyklaýar. Olar bazaryň täze ugurlaryny hem-de obasenagat toplumynyň bäsdeşlige ukyplylygyny ýokarlandyrmaga, ilatymyzyň ekologiýa taýdan arassa önümlere bolan isleglerini kanagatlandyrmaga mümkinçilik berýän önümçilik tehnologiýalaryny ynamly özleşdirýärler.
Gözden geçiriliş telekeçileriň halyçylyk, däp bolan senetçilik ulgamynda, şeýle hem milli sowgatlyk önümleri, şol sanda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň nyşanlary şekillendirilen önümleri taýýarlamakda gazanýan üstünliklerine baha bermäge mümkinçilik berdi.
Serginiň meýdançalarynda işewür duşuşyklar hem geçirildi. Olarda döwlet derejesinde, şeýle hem ýurdumyzyň telekeçiliginiň derejesinde dünýäniň şähergurluşyk ulgamyndaky esasy kompaniýalary bilen gatnaşyklary ýola goýmagyň hem-de öňden gelýän hyzmatdaşlygy has-da ösdürmegiň meseleleri ara alnyp maslahatlaşyldy.
Köp pudakly sergi Aşgabatda ýaýbaňlandyrylan ägirt uly maksatnamanyň aýdyň netijelerini, durmuş düzümini kämilleşdirmäge, abadanlaşdyrmak we bagy-bossanlyga öwürmek işlerine, tutuş şäher hojalygyny döwrebaplaşdyrmaga toplumlaýyn çemeleşilmeginiň artykmaçlyklaryny açyp görkezdi. Sergi ýurdumyzyň hem-de dünýäniň gurluşyk senagatynyň gazananlary, şäher hojalygynyň döwrebap hem-de ekologiýa taýdan arassa tehnologiýalary bilen tanyşmaga mümkinçilik berdi.
Serginiň işi tamamlanandan soň, ony guraýjylar we gatnaşyjylar hormatly Prezidentimiz Gurbanguly Berdimuhamedowa Ýüzlenme kabul edip, milli Liderimize myhmansöýerlik hem-de forumyň ýokary derejede guralandygy üçin tüýs ýürekden hoşallyk bildirdiler.
Üstünlikli tamamlanan “Ak şäherim Aşgabat” atly XVI köpugurly Halkara sergi şähergurluşyk ulgamynda halkara hyzmatdaşlygy giňeltmäge saldamly goşant boldy. Bu hyzmatdaşlyk bolsa ak mermerli Aşgabady dünýäniň iň owadan hem-de ýaşamak üçin has oňaýly şäherleriniň birine öwürmek boýunça maksatnamalary durmuşa geçirmäge ýardam etmelidir.
Türkmenistanyň Döwlet habarlar agentligi
Surata düşüren Döwlet Heşdekow.


text:
Satlyk jay
Sentralny. Gersen köçe. Jaý hökminde 6 sotok. 3 komnat. Daşynda magazin bar. Hemme dokumentlary taýar.Görmek 3 komnatly goşulan wagty 8 sagat öň Gören adam sany 70x
В продаже дом!
Автостанция,продаётся дом 3 комнаты 4 сотки земли,цена договорная,также уместен торгGörmek 3 komnatly goşulan wagty 8 sagat öň Gören adam sany 13x
Jay aljak
Men 1 komnut 2 komnut jay alyan shaher dashoguz danGörmek 2 komnatly goşulan wagty 17 sagat öň Gören adam sany 63x
Komnat gerek
Magtymguly uniwersitetine golaýrak bolsa gowy. Bir oglan. 300 man. Aýhan.Görmek Jaýlar we Kwartiralar goşulan wagty 22 sagat öň Gören adam sany 44x
В Туркменбаши посуточно плановый дом 300 м3
В Туркменбаши посуточно плановый дом 300 м3Görmek Jaýlar we Kwartiralar goşulan wagty 22 sagat öň Gören adam sany 1x
Satlyk jaý!
Ýubileýnyý köçe, Gaudana "A" 3 komnatly, remontsyz jaý.Görmek 3 komnatly goşulan wagty 1 gün öň Gören adam sany 9x
Jennet bazaryň töwereginden kwartira gerek
Jennet bazaryň töwereginden kwartira gerek 1 oglanGörmek Jaýlar we Kwartiralar goşulan wagty 2 gün öň Gören adam sany 106x
Turkmenbashyda jay satyan
Rayon TRETIY 3 etazhyn 1 nji etazhy remont gowy yewroGörmek 2 komnatly goşulan wagty 5 gün öň Gören adam sany 11x
Elin sut
Elin arassa sygyr suti saher icinde Dostavko mugt bahasy 1 litr 3,50 manat 1,5 litr 4,50 manat +99363909292Görmek Dükanlar we Ofisler goşulan wagty 5 gün öň Gören adam sany 3x
jay almakcy
Jay aljak Turkmenbasydan bar bolsa habarlasyn nom 99362161107Görmek Jaýlar we Kwartiralar goşulan wagty 6 gün öň Gören adam sany 12x
jay satyan mary saheri
Yerlesya yeri mary saheri oblosnoy balnisan yanynda 1 nji etaz 2 komnotly stroyka edilip 1 komnot gosulan arka tarapyndanam gapy acylan agorot bar gapdalynda mekdep sadik alleya balnisa bar remont taze hemme sertler barGörmek Jaýlar we Kwartiralar goşulan wagty 6 gün öň Gören adam sany 18x
jay satyan 2 komnotly
Mary saheri 1 mikroyon oblosnoy balnisan yanynda mekdep sadik alleya golayyndaGörmek Jaýlar we Kwartiralar goşulan wagty 6 gün öň Gören adam sany 20x
jay satyan 5komnat 2etaz
jay 2etaz 5komnat 5sotak hiwinka taze salnan taze remontGörmek Jaýlar we Kwartiralar goşulan wagty 6 gün öň Gören adam sany 38x
Срочно от хозяина продам 2 комн на Мир1/ Eyesinden Satlyk 2 kom Mir1
Срочно продам 2 комн квартиру на Мир1 по ул. Молодежной на 3 этаже. Квартира чистая./ Satlyk 2 komn jay 3 etazda Mir1 Molodeznyy koc./ Baha 35000/ Tel. 686272; 553545Görmek Jaýlar we Kwartiralar goşulan wagty 1 hepde öň Gören adam sany 21x
4 komnat
Bagyr yasayys toplumy Dasgala 4 komnat 10 sotak remontly baha 800 mun manatGörmek Jaýlar we Kwartiralar goşulan wagty 1 hepde öň Gören adam sany 11x
JAY SATYAN 3 KOMLAT
Satlyk jay buzmeyin 48 de 4/4 pamelni dom 3 komlat arassa remont Bahasy 270.000 manatGörmek Jaýlar we Kwartiralar goşulan wagty 1 hepde öň Gören adam sany 28x
Satyn aljak 1 yada 2 komnt
Satyn aljak 1,2komnt remont ili bezrimont Manatda Arzan bolmaly 62123406 jan edin 97421Görmek Jaýlar we Kwartiralar goşulan wagty 1 hepde öň Gören adam sany 20x
Satylyk jay gerek
Gyssagly Dasoguz saherinde 1-2-3-4 komnatly satylyk jay gerek, nagt hasaplasyljak. +99361030186Görmek Jaýlar we Kwartiralar goşulan wagty 2 hepde öň Gören adam sany 29x
Ise cagyryarys
isgar gerekGörmek Dükanlar we Ofisler goşulan wagty 2 hepde öň Gören adam sany 33x
mana srocna shaher icinden kwartira gerek masgala ucin
Srocna hokmany suratda 1 komnat bolmalyGörmek 1 komnatly goşulan wagty 2 hepde öň Gören adam sany 33x


text:
Globalfirepower neşriniň dünýä ýurtlarynyň harby taýýarlygy boýunça hasabatynda Merkezi Aziýa ýurtlarynyň arasynda Özbegistanyň goşunynyň iň kuwwatly hasaplanýandygy, onuň yzýany Gazagystanyň we Türkmenistanyň barýandygy aýdylýar.
125 ýurdy öz içine alýan hasabatda Türkmenistan 84 setirde ýerleşdirilipdir.
Postsowet ýurtlarynyň arasynda birinji ýerde Orsýet, ikinji ýerde Ukraina bolup, Özbegistanyň goşunynyň kuwwaty boýunça üçünji ýerde durýandygy maglumatda bellenýär. Hasabatda Orsýet ikinji setirde, Ukraina 30-njy we Özbegistan 48 setirde görkezilipdir.
Dünýä ýurtlarynyň harby kuwwatyna baha berilende goşunyň sany, gury ýerde, howada we deňizde harby çäreleri amala aşyrmak üçin ulanylýan harby tehnikanyň sany ýaly onlarça meseleleriň hasaba alynýandygy aýdylýar.
Türkmenistan soňky ýyllarda milli goşunynyň maddy-tehniki üpjünçiligini artdyrýar.